Berjaya Kumpul RM22,000 Bersama Pengikut, Ardell Aryana Bina ‘Rumah Batu’ Buat Keluarga Asnaf

Pelakon dan personaliti Ardell Aryana pada semalam meluahkan rasa syukur di Instagram miliknya setelah berjaya mengumpulkan dana berjumlah RM22,000 untuk membantu membina rumah buat sebuah keluarga asnaf.

Menurut Ardell, peruntukan sebanyak RM22,000 untuk membina ‘rumah batu’ buat keluarga berkenaan itu adalah hasil kutipan dana yang berjaya dikumpul beliau bersama pengikutnya sebelum ini.

“Bismillah..hari ini saya turun ke tempat pakcik ini dengan kontraktor saya. Saya akan bincang untuk buat design yang cantik dan ikut bajet RM22,000.

“Alhamdulillah, kita dapat sama – sama bina rumah baru untuk keluarga pakcik ini. Insyaallah bulan ini siap rumah buat pakcik ini,” Ardell meluahkan rasa syukur di Instastory beliau.

Beliau yang merupakan isteri kepada pelakon Nadzmi Adhwa turut memuat naik gambar rumah usang yang didiami keluarga asnaf itu sebelum ini di Instastory miliknya tetapi tidak memaklumkan lokasi sebenar rumah berkenaan.

Walaupun jumlah yang didermakan dan rumah yang bakal didirikan tidak terlalu besar namun keluarga berkenaan jelas Ardell terkejut dan sebak apabila mendapat tahu mereka akan mendapat rumah baru melalui kutipan yang dibuat mereka sebelum ini.

Rumah batu berkenaan menurutnya walaupun dibina dengan kos rendah namun masih akan dilengkapi dengan satu bilik tidur, satu tandas, kawasan dapur serta ruang tamu.

Ardell dalam hantaran di Instastory-nya itu kemudiannya turut mengucapkan terima kasih atas kepada pengikut beliau yang menghulurkan bantuan bagi membantu keluarga berkenaan.

“Walaupun rumah kos rendah tetapi Insyaallah, ia cukup selesa buat keluarga ini.

“Moga syurga buat kalian. Ini saham akhirat kita bersama,” katanya lagi.

Sementara itu, mari kita baca tentang Makcik Maznah yang viral kerana menerima sumbangan sebanyak RM70,000 dalam masa sehari. Klik pautan di bawah.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen


Berjaya Lengkapkan 21,500 Pesanan, ‘Rider’ Makanan Ini Bakal Terima Bonus Sebanyak RM56,870

Sejak beberapa tahun terakhir ini, dapat dilihat kerjaya sebagai rider penghantar makanan semakin mendapat tempat di kalangan orang ramai. Hal ini berkadar terus dengan peningkatan syarikat yang menawarkan sistem penghantaran makanan membolehkan orang ramai mampu melakukannya secara sepenuh masa mahupun freelance.

Terbaharu, tular di Singapura apabila platform Deliveroo yang sememangnya popular di negara berkenaan bersedia untuk menawarkan bonus sehingga S$18,500 (~RM56,870).

Difahamkan bonus besar yang ditawarkan buat rider ini diberikan sebagai tanda terima penghargaan buat rider ini yang bekerja keras dalam melengkapkan 21,500 pesanan sepanjang tiga tahun melalui Deliveroo.

Jumlah pesanan yang tertinggi dibuat oleh lelaki berusia 33 tahun ini sekaligus menjadikan beliau rider terbaik Deliveroo dengan purata penghantaran makanan kepada pelanggan sebanyak 30 sehingga 40 pesanan sehari.

Mengulas mengenai bonus besar yang bakal diterima, rider yang dikenali sebagai Chan ini memaklumkan beliau sedia membelanjakan wang berkeaan untuk kebajikan buat mereka yang memerlukan dan bakinya bakal dilaburkan.

Selain itu, dimaklumkan Deliveroo turut sedia memberi bonus sebanyak S$370 (~RM1,137) kepada pada rider yang berjaya lengkapkan 2,000 pesanan dalam tempoh sekurang-kurangnya setahun.

Tular pada minggu ini apabila Jalil Rasheed yang baru sahaja dilantik sebagai CEO Kumpulan Berjaya tidak menunggu lama dalam mendapatkan 70 juta saham Berjaya bernilai RM20.3 juta.

Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta

Myvi ‘Terbang’ Elak Terjunam Dalam Longkang Besar Raih Perhatian Netizen


Berjaya Menerima Pengunjung Yang Ramai, KLIA Dan KLIA2 Bakal Diperluaskan

Berjaya menerima bilangan pengunjung yang terlalu ramai telah mendesak Malaysia Airports Holdings Bhd (BHD) untuk meluaskan dua lapangan terbang Malaysia untuk menampung peningkatan jumlah pengunjung.

Menurut laporan daripada pengarah urusan MAHB, Datuk Badlisham Ghazali pembangunan KLIA3 mungkin bakal dibuat namun bukan dalam jangka masa terdekat ini.

MAHB setakat ini lebih berminat untuk meluaskan terminal KLIA serta KLIA2 dalam usaha untuk menampung jumlah pengunjung yang semakin meningkat. Mereka juga akan lebih bertanggungjawab dalam menguruskan bagasi pengguna dan beberapa sistem lain.

Berdasarkan rekod, KLIA telah menerima 58.5 juta pengunjung pada tahun 2017 manakala KLIA2 berjaya menerima 30.3 juta pengunjung. Masing-masing berjaya menunjukkan peningkatan melebihi 10% berbanding 2016.

Selain itu Terminal Lapangan Terbang Subang turut menerima tempias yang sama setelah menerima jumlah pengunjung melebihi kapasiti.

Diharap dengan penambahan keluasan KLIA dan KLIA2, masalah melibatkan jumlah pengunjung yang padat di lapangan terbang dapat dikurangkan sebelum KLIA3 dibangunkan beberapa tahun akan datang.


Berjaya Miliki RM247.56 Bilion, Pengasas TikTok Kini Tersenarai Antara Individu Terkaya Dunia

Selain YouTube, TikTok milik syarikat ByteDance juga merupakan antara media sosial yang mempunyai bilangan pengguna paling ramai. Ia popular disebabkan paparan konten-konten video yang menarik serta dihasilkan dengan cara kreatif oleh para penggunanya.

Maka tidak hairan, kejayaan aplikasi TikTok hari ini telah menyebabkan pengasasnya, Zhang Yiming, 38 tahun, tersenarai dan menjadi antara individu terkaya di dunia selepas memiliki nilai kekayaan sebanyak $60 bilion (RM247.56 bilion).

Nilai kekayaan tersebut sekaligus telah meletakkan Yiming ‘duduk sebaris’ dengan bilionair dari China yang lain iaitu Pony Ma dari Tencent Holdings dan pemilik syarikat minuman tempatan, Zhong Shanshan.

Kejayaan TikTok juga telah menyumbang peningkatan saham syarikat ByteDance. Berdasarkan laporan, nilai saham syarikat itu dalam pasaran dianggarkan berjumlah melebihi $250 bilion (RM1.03 trilion) dan satu per empat daripada jumlah saham itu merupakan milik Yiming.

Pada tahun lalu, ByteDance juga merekodkan perolehan pulangan berganda selepas TikTok serta aplikasi berita TouTiao (milik ByteDance) telah menceburi bidang perniagaan pengiklanan meliputi promosi e-dagang dan permainan video maya.

“Yiming sangat dikenali dengan cara pemikiran jangka panjangnya dan tidak mudah mengalah. Beliau juga merancang untuk membina perniagaan global,” kata Ma Rui dari firma Synaptic Ventures.

Untuk rekod, bekas presiden Amerika Syarikat, Donald Trump pernah mahu mengharamkan akses aplikasi Tiktok di negara itu atas alasan bahawa ia merupakan salah satu ‘alat risikan’ China. Malah, ByteDance selaku pemaju aplikasi ini pernah menerima ‘tekanan’ daripada negara India termasuk negaranya sendiri iaitu China.

Betul kata orang, ingin berjaya bukan satu perkara mudah dan dalam kes ini, terbukti bahawa pengasas TikTok, Zhang Yiming berjaya menjadi salah seorang billionair walaupun aplikasinya itu sebelum ini pernah menerima kecaman dan mahu disekat akses di sesetengah negara.

Kekayaan Jack Ma naik RM8 bilion walaupun didenda RM11.5 bilion. Baca lagi pada pautan di bawah.

Kekayaan Jack Ma Naik RM8 Bilion Setelah Alibaba Didenda RM11.5 Bilion Oleh Kerajaan Komunis China

Jalil Rasheed Mahu Promosi Budaya Malaysia, Umum Batik Sebagai Pakaian Rasmi Kumpulan Berjaya

Adik Beradik Pemilik MR DIY Antara Hartawan Baru Yang Tersenarai Dalam Forbes


Berjaya Naikkan Berat Badan Sebanyak 1KG, Gadis Berdepan Masalah ‘Underweight’ Ini Curi Tumpuan Netizen

Untuk mendapatkan berat badan ideal bukanlah mudah kerana perlu menjalani hidup yang seimbang dari segi pemakanan dan juga senaman. Akan tetapi, bagi golongan yang ‘underweight’ sering berdepan kesukaran untuk menaikkan berat badan mereka.

Terbaharu, sebuah video perkongsian @irdinaa.h tular di TikTok dimana memaparkan dirinya bangga apabila berjaya untuk naikkan berat badannya sebanyak 1KG.

as an underweight person, it is an achievement 🥲 #fypシ #weightgain

Menerusi video itu, Irdina yang merupakan salah seorang tergolong dalam kelompok underweight telah dia berkongsi kegembiraannya apabila berjaya naik iaitu dari 38kg ke 39kg dalam masa sebulan. Untuk pengetahuan anda, bukanlah mudah bagi mereka yang tergolong dalam kelompok ‘underweight’ untuk mendapatkan BMI yang ideal.

Perkongsiannya itu telah mendapat perhatian netizen dan rata-rata memuji pemikiran positifnya dan turut berasa gembira dengan pencapaiannya itu. Malah, ada juga netizen yang mengatakan berdepan masalah sama dan berharap akan dapat BMI ideal seperti diharapkan.

Malah, para netizen turut mengatakan bahawa pernah juga berasa stress kerana sering diejek disebabkan ‘underweight’. Rata-rata netizen juga berharap gadis tersebut akan sentiasa gembira dan kekal positif dengan keadaan dirinya.

Sementara itu, kami kongsikan kepada anda artikel yang sedang ‘trending’ di The Vocket pada pautan di bawah ini.

‘Semalam Bila Rosak?’- Reaksi Pekerja Pizza Hut Bersabar Dengan Pertanyaan Pelanggan Raih Perhatian Netizen

Alasan Filem Persilatan ‘Syahadan’ Ditolak Untuk Tayangan Di Stesen TV Berbayar Jadi Bualan Netizen

Wanita Ini Lukis Stesen KTM Guna Microsoft Excel, Hasilnya Buat Netizen Tergamam


10 Fakta Tentang Senjata Kimia ‘VX Nerve Agent’ Yang Anda Tidak Tahu

Bahan kimia yang disenaraikan sebagai senjata kimia di bawah Jadual 1 Akta Konvensyen Senjata Kimia 2005 dan Konvensyen Senjata Kimia (CWC) 1997 didapati telah digunakan oleh dua orang wanita warga asing ke atas Kim Jong-nam di Lapangan Terbang Antarabangsa Kuala Lumpur 2(KLIA2) pada 13 Februari lalu.

Keputusan analisis awal yang dijalankan oleh Pusat Analisis Senjata Kimia, Jabatan Kimia Malaysia menunjukkan Ethyl S-2-Diisopropylaminoethyl Methylphosphonothiolate atau ‘VX Nerve Agent’ ialah cecair yang telah disimbah dan ditekup pada muka lelaki Korea Utara yang merupakan abang kepada pemimpin Korea Utara itu.

Apa itu ‘VX Nerve Agent’? Persoalan itu timbul di minda saya apabila membaca perkhabaran di atas. Dah alang-alang itu saya kongsi info ini bersama anda.

Berikut ialah 10 fakta tentang senjata kimia ‘VX Nerve Agent’:

1. Huruf VX membawa maksud ‘venom’ yang terdiri daripada komponen sebatian yang berpotensi tinggi dan mempunyai ciri-ciri untuk menembusi kulit.

2. ‘VX Nerve Agent’ dibuat oleh ahli kimia Ranaji Ghosh untuk Imperial Chemical Industries di United Kingdom sekitar 1950-an.

3. VX berfungsi sebagai senjata kimia peperangan – agen saraf yang boleh menyebabkan kematian walaupun hanya 10 miligram didedahkan pada kulit dan dos maut median bagi penyedutan dianggarkan 30-50 mg · min / m3.

4. VX tampil dalam bentuk cecair berminyak yang berwarna cokelat kekuningan tetapi tidak mempunyai bau dan rasa.

5. VX sukar dikesan di mana ia memerlukan dua sebatian yang boleh dicampurkan pada saat ia mahu digunakan ke atas mangsa.

6. VX paling bertoksik dalam kategori agen saraf dan boleh membunuh mangsa melalui campuran dalam makanan atau bekalan air atau digunakan terus ke atas kulit mangsa.

7. Mangsa boleh mati dalam masa 15 minit jika VX digunakan dalam bentuk gas dengan kekuatan 100 kali ganda berbanding gas sarin yang pernah digunakan dalam serangan stesen kereta api bawah tanah di Tokyo, Jepun pada 1995.

8. VX menyebabkan mangsa mengalami tanda-tanda seperti cepat pengsan, sawan, kekejangan, lumpuh lembik dan apnea hingga enzim penting dalam tubuh berhenti bekerja kerana mangsa tidak mampu lagi bernafas.

9. Jika mangsa didedahkan dengan dos kecil, ia menyebabkan ritma jantung meningkat, rasa lemas, penglihatan terganggu, rasa mual, dan cirit-birit.

10. Sehingga kini, mangsa yang terdedah dengan dos VX yang tinggi tidak mampu hidup lama walaupun sudah ada penawar racun VX.

O-Ethyl S-2-Diisopropylaminoethyl Methylphosphonothiolate atau Agen Saraf VX adalah organophosphate (OP) yang sangat beracun dalam bentuk cecair dan boleh mengganggu sistem saraf badan dengan teruk dan digunakan sebagai agen saraf di dalam peperangan kimia.

VX berfungsi dengan menghalang enzim acetylcholinesterase dari berfungsi menghalang otot-otot dari mengecut secara berterusan. Kegagalan acetylcholinesterase untuk berfungsi menyebabkan otot-otot mangsa berterusan mengecut sehingga ke tahap yang kritikal (supercontraction).

Kegagalan itu juga menyebabkan semua otot-otot mangsa menjadi lumpuh termasuklah otot diafragma (diaphragm muscle) dan mangsa akan mengalami kesukaran untuk bernafas yang amat teruk dan akan meninggal dunia dalam keadaan yang menderita kerana kesukaran bernafas (asphyxiation).


15 Tips Penting Bercuti Di Maldives, Male

Nota Editor: Maldives merupakan antara negara yang diramalkan bakal tenggelam satu hari nanti kerana pemanasan global dan pertukaran cuaca dunia. Jika anda bercadang untuk ke sana, tips berikut mungkin berguna untuk anda. Tips ini asalnya telah di kongsikan di Facebook Pengembara Saku Nipis. Kami kongsikan semula di sini dengan izin dari penulis.

1. Male Capital City – sizenye kecil. Boleh pusing satu Male dalam masa sejam (lenggang kangkung)

2. Makan Agak Mahal – sekali makan RM40 ke RM50 (paling jimat).

3. Negara Islam (so tempat-tempat lagha memang tak ada) kecuali private island.

4. Orang Maldives agak stylo (abaikan warna kulit) dan Maldivian ni boleh dikatakan orang kaya pada pandangan saya. Majoriti guna Iphone 5s above.

5. Suunto Dive Computers agak mahal. Tapi Suunto Anbit etc jauh lebih murah dari Malaysia (beza harga RM200 above) pandai-pandai la cari kedainya.

6. Penduduknya sangat cool, enjoy life, no rushing. Tapi ada part yang agak slow (terlalu tenang).

7. Airport dah ada wrapping bag. Tapi tak pasti berapa caj nya.

8. Airport ni ada sebiji je tow truck untuk push back kapal. So peak hour berebut-rebut airlines nak pakai. So ni antara reason selalu delay (jangan risau pilot boleh merempit kat awan kejar arrival time).

9. Arus dalam laut agak kuat, hati-hati dive dan mandi laut.

10. Saya nasihat bawak “Folding Bike” sendiri. Berbaloi-baloi. Susah cari basikal kat sini. Motor pun susah nak sewa. Caj teksi dalam RM4.20 duit kita tak kira berapa jauh jaraknya (dalam 25 Rufiyaa).

11. Nak mandi pantai no bikini, no spenda (kecuali private Island).

12. Pengunaan kad kredit meluas disini, kedai runcit kecil pun ade mesin kad kredit.

13. Banyak padang bola / futsal. Boleh kata 24 jam dia orang main bola. That’s why ranking dia orang lebih tinggi (rank 140) dari pasukan bola Malaysia (rank 166).

14. Orangnya kulit tinted 60/80 % JPJ scale. Tapi jangan risau orangnya wangi-wangi. Tak berbau ketiak.

15. Cuaca agak panas. Dan badan akan rasa melekit sebab angin laut. So for gadis-gadis tak payah nak make up beriya sangat. Muka memang berminyak nanti. Lagi hodoh kalau makeup tebal-tebal.

Sebelum kami akhiri tips ini, jom saksikan video rakaman di Maldives yang telah dilakukan oleh penulis asal tips ini. Enjoy!

BACA: 8 Tips Penting Jika Mengembara Ke Bosnia

Baca juga: 10 Aktiviti Menarik Di Krabi, Thailand

LIKE dan FOLLOW Vocket di Facebook serta Instagram


Berjaya Pecah Rekod Tetapi Tidak Diiktiraf Kerana Terima Bantuan Angin

Pelari pecut wanita negara, Zaidatul Husniah baru-baru ini berjaya mencipta rekod terbaru buat negara iaitu 11.35 saat sekaligus memecahkan rekod atlet kebangsaan, G Shanti dengan catatan 11.50 saat pada 7 Mei 1993 dalam acara 100 meter pada Kejohanan AGN League 7 di Pretoria, Afrika Selatan pada Sabtu lepas.

Namun begitu, rekod terbaru itu hanya mampu diraikan sejam selepas tamat larian apabila pengajur memaklumkan rekod tersebut tidak diiktiraf kerana mendapat bantuan angin +2.5 saat. Menurut olahraga antarabangsa, catatan masa yang menerima bantuan angin yang diluluskan hanyalah sebanyak +2s ke bawah sahaja.

Oleh itu, Presiden Kesatuan Olahraga Malaysia (KOM), Datuk Karim Ibrahim berkata, tiada rekod baharu kebangsaan dalam 100 meter wanita kerana catatan masa Zaidatul Husniah tidak diiktiraf akibat mendapat bantuan angin +2.5 saat. Dalam satu laporan yang lain, pelari kelahiran Pulau Pinang berusia 24 tahun itu berkata bahawa beliau langsung tidak menjangka berjaya mencipta rekod baru.

“Sebenarnya saya cuma sasarkan untuk cuba melakukan catatan masa terbaik. Tapi larian saya pada saringan itu agak bagus dan dapat memecahkan rekod kebangsaan,” katanya.

Apa pun, kami di Vocket mengucapkan tahniah kepada Zaidatul Husniah diatas pencapaian terbaik anda.


Berjaya Raih 20K Retweet, Remaja Ini Bakal ‘Naik’ Mustang Milik Wak Doyok

Amalan mencapai jumlah retweet (perkongsian) di media sosial sebagai balasan bagi  mendapatkan sesuatu bukanlah satu perkara baru dalam kalangan netizen. Ia seperti sudah menjadi satu trend dalam kalangan orang ramai.

Namun bezanya kali ini, ia bukanlah berapa banyak retweet yang perlu dicapai untuk mendapatkan makanan ataupun smart phone tetapi berapa jumlah retweet yang perlu didapatkan remaja berusia 16 tahun ini untuk menaiki kereta Ford Mustang GT500 milik Wak Doyok.

Menurut laporan Mstar, remaja tersebut, Ahmad Syakir Mohd Ghani perlu meraih 20,000 retweet seperti yang dijanjikan bersama selebriti itu melalui perbualan mereka di Instagram bagi membolehkan beliau menaiki kereta sport milik usahawan itu.

ALL TWITTERIANS I NEED UR HELP 🥵😔 pic.twitter.com/aMiIfKS94m

“Saya DM (direct message) Wak Doyok pada hari Jumaat. Random saja sebab nampak dia post pasal kereta. Tak sangka dia akan balas, sebab dia ada ramai pengikut (followers).

“Lepas dah capai 20,000 Retweet, Wak Doyok kata kepada saya janji harus ditepati, tapi waktu belum set lagi.

Amalan ini pada awalnya digunakan di negara seperti Amerika Syarikat dengan netizen selalu ‘meminta’ makanan daripada francais makanan segera dengan mendapatkan jumlah retweet yang banyak.

Antara kejadian terawal dalam amalan meminta produk atau perkhidmatan yang ditawarkan sesuatu perusahaan itu bermula dengan permintaan seorang lelaki yang bertanyakan kepada Wendy’s berapa retweet yang perlu didapatkan bagi mendapatkan nuget percuma sepanjang tahun.

Sebagai contoh, jika mereka mengidam untuk memakan makanan yang dijual Kedai A, netizen ini akan menghubungi pihak kedai melalui media sosial. Netizen kemudiannya akan bertanya berapa jumlah Retweet atau perkongsian yang perlu diperolehi mereka di media sosial bagi mendapatkan makanan tersebut.

Selepas menetapkan berapa jumlah perkongsian yang perlu diperolehi, mereka kemudiannya berkongsi ‘screenshot’ perbualan tersebut di media sosial dan mencuba mendapatkan jumlah akhir seperti dipersetujui bersama kedai tadi.

Baca mengenai helmet edisi khas Mobile Suit Gundam di Thailand ini yang dijual dengan harga tidak sampai RM500. Klik pautan di bawah untuk membaca.

Jenama Thailand Hasilkan Helmet Mobile Suit Gundam Edisi Terhad

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000

Ditegur Polis Ketika Sedang Bergambar, Telatah Lelaki Ini Undang Ketawa Netizen


Berjaya Raih 86 Juta Undian, Kemenangan Janna Nick Muncul Tanda Tanya Buat Netizen

Pada malam semalam berlangsungnya acara Anugerah Bintang Popular Berita Harian (ABPBH) Ke-34 dengan mematuhi SOP disiarkan secara langsung oleh TV3 dari Dewan Merdeka, Pusat Dagangan Dunia Kuala Lumpur (WTC KL).

Pelbagai anugerah diberikan kepada artis-artis yang berjaya mengharumkan industri hiburan tanah air. Trofi Bintang Paling Popular untuk anugerah berprestij pada tahun ini dimenangi oleh artis berbakat, Janna Nick.

A post shared by VOCKET Style (@vocketstyle)

Artis yang baru berusia 26 tahun itu meraih sekitar 86,374,777 undian bagi membolehkannya membolot trofi Bintang Paling Popular pada malam semalam. Namun kemenangan tersebut telah mendapat pertikaian oleh para netizen di seluruh media sosial.

Dengan jumlah rakyat Malaysia yang hanya ada sekitar 32.75 juta sahaja, orang ramai mempertikaikan bagaimana Janna Nick boleh meraih undian sehingga melebihi 86 juta.

Namun persoalan yang ditimbul dikalangan para netizen terjawab akhirnya, apabila ada seorang pengguna media sosial berkongsi bagaimana rakyat Malaysia yang sedikit telah menyumbangkan jumlah undian besar kepada Janna Nick.

Menurutnya, setiap individu diberikan undian percuma dan setiap undian tersebut terhad kepada 20 undian dalam masa 10 minit sahaja. Dalam erti kata lain, setiap pengundi berpeluang mengundi Janna Nick sebanyak 20 undian dalam tempoh 10 minit.

Perkara tersebut telah dijelaskan di dalam laman web khas yang memaparkan cara-cara untuk mengundi calon-calon dalam Anugerah Bintang Popular Berita Harian (ABPBH) Ke-34 ini.

Dengan cara pengundian tersebut, maka tidak hairanlah jika jumlah undian yang diterima oleh Janna Nick melebihi daripada jumlah rakyat Malaysia yang ada ketika waktu ini.

Apa-apa pun, tahniah diucapkan kepada Janna Nick kerana berjaya merangkul trofi anugerah ‘Bintang Paling Popular’ pada tahun ini. Semoga kejayaan ini dapat memberikan dorongan kepada Janna Nick untuk terus mengembangkan bakat serta menyinar di dalam industri hiburan tempatan.

Sementara itu, anda bolehlah melihat fesyen-fesyen unik yang digayakan oleh artis-artis semasa acara ABPBH Ke-34 berlangsung pada malam semalam.

Versatil Dan Bergaya, Lihat Fesyen Yang Digayakan Para Artis Ketika Acara ABPBH Ke-34

Dilabel ‘Mangsa Fesyen’, Pakaian Aina Abdul Di ABPBH 34 Curi Tumpuan Netizen


Sepantas 3 Minit, Anda Berpeluang Perbaharui Insuran Kenderaan Dengan Harga Yang Rendah

Sudah menjadi kewajipan buat setiap pemilik kenderaan di Malaysia dikenakan cukai jalan serta insurans. Mendapatkan insurans kenderaan secara tidak langsung dapat melindungi kenderaan anda ketika ditimpa musibah atau kemalangan.

Dalam pada itu, kami yakin ramai daripada anda yang mungkin menghadapi kesuntukan masa dalam memperbaharui cukai jalan dan insurans. Mana tidaknya, gaya hidup yang sibuk terkadang membuatkan anda terlepas pandang dengan perkara-perkara seperti ini.

Jangan risau, kami juga pernah mengalami situasi yang sama seperti anda. Mujur sangat sekarang ini Malaysia sudah mempunyai syarikat perkhidmatan seperti Berjaya Sompo Insurance yang menawarkan insurans kereta SOMPO Motor.

Menerusi SOMPO Motor, Berjaya Sompo Insurance berhasrat untuk membantu pengguna mendapatkanpakej insurans kereta yang berbaloi serta responsif khusus buat semua pemilik kenderaan.

Mengulas mengenai syarikat ini, Berjaya Sompo Insurance adalah kerjasama antara Berjaya Group dan Sompo Holdings (Asia) Pte. Ltd. Kerjasama ini secara tidak langsung menjamin keyakinan pengguna dalam mendapatkan perkhidmatan daripada syarikat ini.

Melalui SOMPO Motor, para pemilik kenderaan berpeluang memperbaharui kenderaan dengan sepantas 3 minit sahaja. Serius, memang pantas!

Bukan itu sahaja, Berjaya SOMPO turut menawarkan pelan perlindungan kepada motorsikal secara online yang merangkumi perlindungan daripada aspek kecurian, terbakar, kerosakan serta kemalangan.

Perlindungan daripada bencana alam seperti banjir, ribut, tanah runtuh dan sebagainya turut ditawarkan sehingga RM10,000 atau 20% daripada nilai yang diinsuranskan, yang mana lebih rendah, tanpa sebarang kos tambahan. Mungkin ini adalah insurans kereta yang dicari-cari anda khususnya buat mereka yang berada di kawasan yang berisiko tinggi.

Tiada penolakan kelayakan Diskaun Tanpa Tuntutan (NCD) dikenakan untuk penundaan kereta

Dengan membayar insurans kereta, sudah pastinya anda mahukan servis yang terbaik daripada syarikat insurans serta mahu bebas berfikir perkara yang bakal menyukarkan anda ketika mengalami kerosakan atau kemalangan kenderaan.

Begitu juga dengan insurans kereta SOMPO Motor yang mahu membantu pengguna yang mengalami kerosakan atau kemalangan kenderaan dimana syarikat ini menawarkan servis menunda kereta tanpa memberi kesan terhadap kelayakan NCD.

Pemilik kenderaan sudah pasti boleh menarik nafas lega setelah mengetahui syarikat ini turut menawarkan servis meskipun kereta ditunda berkali-kali dalam setahun.

Sebuah lagi ciri yang sangat berbeza dan tidak ditawarkan bagi sesetengah syarikat insuran kenderaan lain adalah melalui SOMPO Motor, sekiranya alat tukar ganti kenderaan anda mengalami masalah selepas dibaik pulih, anda berpeluang menukarnya secara percuma dengan waranti sehingga 12 bulan.

Dalam erti kata lain, fikiran anda pastinya bebas daripada memikirkan soal penukaran alat tukar ganti kenderaan yang tidak original atau mengalami masalah.

Caranya mudah sahaja, apa yang perlu anda lakukan anda layari laman web Berjaya SOMPO Insurance dengan klik di sini untuk kereta dan di sini untuk motorsikal. Seterusnya masukkan nombor kad pengenalan, poskod serta nombor plet kenderaan anda. Semudah itu sahaja, anda berpeluang mendapatkan harga premium insuran yang rendah. Mudah bukan?

Buat anda yang berminat untuk perbaharui insuran kenderaan anda dengan pantas serta tidak mahu berbelanja besar mungkin SOMPO Motor pilihan yang perlu anda pertimbangkan.

Tunggu apa lagi? dapatkan sebut harga secara online sekarang.

Ketahui juga dengan pelan perlindungan keluarga yang boleh anda dapatkan dengan harga serendah RM37 sahaja sebulan.

Serendah RM37 Sebulan, Ini Perlindungan Perubatan Yang Baik Dan Berbaloi Untuk Anda Sekeluarga

Sepantas 5 Minit, Anda Sudah Berpeluang Dapatkan Pelan Perlindungan Buat Seluruh Keluarga


Berjaya Tangani Covid-19 Dan Larangan Merokok Di Restoran, Netizen Kenang Jasa Bekas Menteri Kesihatan

Selaras dengan perletakan jawatan Perdana Menteri Tun Dr Mahathir Mohamad pada semalam, barisan ahli kabinet dan kesemua menteri yang telah dilantik pasca Pilihan Raya Umum ke 14 pada Mei 2018 yang lalu secara automatiknya telah pun terbubar.

Secara asasnya, Malaysia kini masih ditadbir oleh Dr Mahathir sebagai perdana menteri interim, namun barisan-barisan menteri daripada kerajaan Pakatan Harapan kini dikosongkan sementara menunggu pembentukan kerajaan baru.

Walaupun ramai yang teruja untuk melihat pembentukan kerajaan baru, namun tidak kurang juga ada yang bersedih dengan pembubaran kabinet dan apa yang berlaku dalam landskap politik di negara kita.

Terutama sekali dengan pemergian Menteri Kesihatan Malaysia, Dr Dzulkefly Ahmad yang kini tidak lagi menggalas tugas sebagai orang yang bertanggungjawab terhadap isu kesihatan negara.

Dalam satu ciapan di Twitter pada semalam, Dr Dzulekfly menulis “tweet terakhir saya sebagai Yang Berhormat Menteri Kesihatan. Terima Kasih!”.

AlhamdulilLah! 2 lg kes COVID-19 pulih sepenuhnya & discaj hari ini. TIADA kes +ve baru.🤲

Kes-14 & Kes-19 sblm ini dirawat di HKL.Jumlah yg tlh pulih sepenuhnya & discaj hingga hari ini 20 org.

Tweet saya terakhir sbg YBMK. TK! pic.twitter.com/l1c73qBQXg

— Dzulkefly Ahmad (@DrDzul) February 24, 2020

Bagi anda yang kurang maklum, Dr Dzulkefly adalah antara orang penting dalam menangani epidemik Coronavirus (Covid-19) sebelum ini di negara kita bersama-sama dengan kakitangan Kementerian Kesihatan.

Beliau bukan sahaja mampu menangani isu tersebut dengan cemerlang sehingga mendapat pujian daripada pihak luar negara, tetapi juga tidak pernah ketinggalan untuk memberikan kemas kini mengenai status semasa virus tersebut di negara kita melalui laman media sosialnya.

Malah dalam ciapan terakhirnya sebagai menteri kesihatan pada semalam juga masih memberi update tentang status pesakit yang menghidap Covid-19 di negara kita tatkala sebahagian besar ahli-ahli politik yang lain sibuk dengan peralihan kuasa kerajaan.

Belum pun sampai 24 jam beliau ‘meninggalkan’ posisinya sebagai menteri kesihatan, ruangan reply di Twitternya dihujani dengan komen-komen dari rakyat Malaysia yang mengucapkan terima kasih di atas jasanya sebelum ini.

Pemergian Dr Dzulkefly sebagai menteri kesihatan bukan saja dibicarakan di Twitter malah Malaysiakini pada hari ini turut melaporkan sudah ada cadangan daripada Pengerusi Strategi Bersatu, Rais Hussin untuk melantik kembali Dr Dzulkefly sebagai menteri kesihatan interim sementara menunggu kabinet dibentuk.

Menurut Rais, perkara tersebut adalah penting bagi mengawal situasi terkini Coronavirus (Covid-19) dalam negara kita. Tatkala sebanyak 2,600 kematian sudah dicatatkan di seluruh dunia akibat Covid-19, negara kita pula di bawah pemerhatian KKM berjaya merekodkan 20 pesakit daripada 22 orang telah pulih daripada wabak berkenaan.

Sepanjang hampir dua tahun bersama Kementerian Kesihatan, Dr Dzulkefly sebelum ini bukan sahaja mampu menangani penyebaran wabak Covid 19 dengan baik, malah turut memperkenalkan beberapa polisi seperti larangan merokok di kedai makan sebelum ini yang mendapat pujian ramai rakyat Malaysia.

Terima kasih YBMK. You are the best walaupun dalam 2 tahun KKM mencapai:1) kawasan larangan merokok di restoran2) tambahan staff kesihatan 3) peningkatan bajet utk KKM4) rating terbaik kawalan koronavirus COVID-19

— Public Health Malaysia (@health_malaysia) February 24, 2020

Salah satu kementerian yang nampak hasilnya. Thank you for banning smokers at restaurants. That one really means a lot for families.

— Lord Voldemin (@farahkhairuddin) February 24, 2020

Dengan ada netizen yang masih berharap agar Dr Duzlkefly dilantik kembali sebagai Menteri Kesihatan dalam kabinet kerajaan yang baru, namun segalanya masih tampak samar dengan pihak-pihak terlibat masih belum mencapai kata putus dalam pembentukan kerajaan yang baru.

Baca perkongsian kami sebelum ini mengenai peralihan kuasa kerajaan Malaysia yang hangat dibicarakan beberapa hari kebelakangan ini di sini. Klik pautan untuk membaca.

Tun Mahathir Dilaporkan Serah Surat Peletakan Jawatan Sebagai Perdana Menteri Kepada YDPA

Tiada PM Ke-8 Setakat Ini, Tun Mahathir Dilantik Perdana Menteri Interim

11 Ahli Parlimen PKR Keluar Parti, Bentuk Blok Bebas Parlimen Bersama Azmin Ali


Berjaya Tioman Resort Bakal Ditutup Selepas Lebih 50 Tahun Beroperasi

Kesan penularan wabak COVID-19 dapat dilihat menjejaskan pelbagai sektor terutama sekali industri perlancongan. Beberapa hotel terpaksa di tutup berikutan mengalami kerugian.

Berjaya Tioman Resort di Pahang telah mengumumkan bakal tutup operasi pada 15 Jun 2020. Pastinya anda yang sudah mula merancang untuk menginap di sana terpaksa membatalkan hasrat anda ketika ini.

Untuk pengetahuan anda, sepanjang penutupan tempat penginapan tersebut, pihak pengurusan akan memulakan pembangunan semula yang diperlukan untuk menghidupkan semula resort yang berusia lebih dari 50 tahun ini.

Malah, pekerja yang diberhentikan akan menerima pampasan yang adil sesuai dengan Perjanjian Kolektif dan Akta Pekerjaan dimana berjumlah lebih dari RM8 juta.

Justeru itu, pihak pengurusan akan mempertimbangkan untuk pekerjaan kepada pekerja yang telah diberhentikan selepas resort siap dibangunkan semula. Cuba anda kongsikan memori terindah anda di sini.

Sementara itu, apa kata anda gunakan peluang ini untuk melancong dalam Malaysia bagi membantu industri pelancongan. Anda boleh dapatkan pas penerbangan AirAsia ‘unlimited’ untuk ke destinasi pilihan anda. Klik sahaja pautan di bawah ini.

AirAsia Tawar Promosi Pas Penerbangan ‘Unlimited’ Berharga RM399 Bermula Esok

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota

7 Resort Pulau Persendirian Untuk Anda Habiskan Percutian Singkat


Berjaya Untung Sehingga RM634 Juta, Ini ‘Rahsia’ Pelabur Jepun Yang Boleh Dicontohi Usahawan Muda

Biasanya kita dikhayalkan dengan kejayaan pelabur dari negara Barat dengan pelbagai kaedah yang tersendiri. Sering kita lupa sebenarnya negara Asia juga sangat hebat dalam berdagang dalam pasaran kewangan. Malah, teknik candlestick yang kita guna hari ini asalnya dari Honma Moniesa, seorang pedagang dari Jepun.

Jika di Barat, kita ada Nicholas Darvas dan Dan Zanger yang mengembangkan dana dari $10,000 kepada jutaan dollar. Situasi yang sama turut dirasai oleh pedagang dari Jepun iaitu Takashi Kotegawa atau dengan nama gelarannya BNF. Nama tersebut menurut sumber diambil sempena nama lagenda Wall Street suatu masa dahulu iaitu Bernard Basnuch.

Tahun 2001 merupakan tahun yang amat malang untuk sebuah firma pelaburan di mana mereka melakukan kesilapan teknikal. Ketika mereka ingin menjual salah satu saham dalam portfolio iaitu J-com dengan harga $61,000 seunit, mereka telah key-in harga jualan dengan harga serendah $1 menyebabkan firma tersebut rugi begitu sahaja dalam sehari.

Dalam setiap kerugian pasti ada mereka yang untung. Itulah dia lelaki yang sedar dan cakna mengenai perkara ini. Kesilapan teknikal sebuah firma pelaburan tersebut menyebabkan lelaki ini mendapat keuntungan jutaan dollar dengan hanya satu transaksi hingga beliau digelar ‘J-comman’.

Dalam tempoh kira-kira 8 tahun, beliau pernah untung jutaan dollar sehari dan hingga kini mengembangkan dana sendiri kepada $153 juta. Menurut sumber, umur beliau ketika ini adalah 40 tahun dan berjaya membeli 2 bangunan mewah di kota Tokyo secara tunai.

Walau bagaimanapun, ada yang ‘pelik’ dengan BNF. Salah satunya beliau tidak minat untuk melancong ke luar negara dan gedung mewah.

Apabila ditanya kehidupan beliau, BNF memaklumkan beliau tidak ada keinginan untuk bermewah-mewahan seperti mana orang lain. Faktor sebenar beliau dalam pasaran adalah kerana passion dan minat yang sangat mendalam dengan pergerakan pasaran.

Untuk pengesahan, boleh tonton video wawancara bersama BNF yang dikendalikan oleh sebuah stesen television Jepun.

Sesetengah orang merasakan kekayaan harus datang hadir dalam hidup berupa wang harta benda walhal kaya itu subjektif. Kehidupan yang ringkas dan melakukan apa yang kita minat juga salah satu daripada kekayaan yang harus kita raikan.

Apabila tanya mengenai sebab tidak melancong, BNF dengan tenang menjawab kehidupan beliau sangat minimal dan rutin harian masih sama sebelum atau selepas memiliki akaun jutaan dollar.

Bermula dengan akaun $14,000, BNF faham dengan sistem trading yang bagus pastinya mengambil masa yang panjang. Tiada kekayaan segera dalam hidup lebih lebih lagi dalam dunia pelaburan melibatkan pengurusan risiko.

Jelas pelaburan bukanlah perjudian seperti di Las Vegas, ianya memerlukan ilmu serta sistem yang baik, disiplin peribadi yang mantap serta pengurusan emosi yang bagus.

Menerusi perkongsian yang dibuat, diharap orang ramai dapat mengambil iktibar terhadap kisah BNF selepas mendapati sudah menjadi kewajipan pada masa kini di mana mereka yang kaya-raya mempamerkan kemewahan mereka di media sosial untuk tontonan khalayak ramai.

Tular pada minggu ini apabila wanita tempatan ini berjaya menarik perhatian netizen selepas berjaya melukis Stesen KTM dengan hanya menggunakan Microsoft Excel sahaja.

Wanita Ini Lukis Stesen KTM Guna Microsoft Excel, Hasilnya Buat Netizen Tergamam

Sangka ‘Duit Tarik’ Sudah Termasuk Harga Kek, Perbualan Penjual Sama Pembeli Ini Buat Netizen Terhibur


Berjimat Atau Kedekut? Israel Hanya Beri 5,000 Dos Vaksin COVID-19 Kepada Palestin

Israel telah bersetuju untuk memberi 5,000 dos vaksin COVID-19 kepada Palestin bagi tujuan imunisasi pekerja perubatan, lapor pejabat Pertahanan Israel Benny Gantz pada hari Ahad, lapor Arab News.

Ini merupakan pertama kali Israel mengesahkan pemberian vaksin kepada Palestin yang jauh ketinggalan sejak Israel memulakan kempen vaksin.

Pertubuhan Kesihatan Sedunia (WHO), Persatuan Bangsa-Bangsa Bersatu dan kumpulan hak asasi manusia menyuarkan kebimbangan dan meminta Israel untuk bertanggungjawab kepada rakyat Palestin di kawasan Tebing Barat dan Jalur Gaza.

Namun, Israel berkeras mengatakan bahawa di bawah perjanjian damai sementara yang dicapai pada tahun 1990-an, pihaknya tidak bertanggungjawab terhadap rakyat Palestin dan dalam hal apa pun.

Israel dalam kenyataan Ahad lalu menyatakan bahawa mereka bersetuju akan memberi vaksin kepada Palestin. Tetapi tidak menyatakan bila pemberian itu akan berlaku.

Israel adalah salah satu negara yang telah memulakan kempen vaksin setelah berjaya memperoleh perjanjian vaksin dengan Pfizer dan Moderna. Kementerian Kesihatan menyatakan hampir satu pertiga daripada 9.3 juta orang Israel telah menerima dos pertama vaksin.

Kempen ini merangkumi warga Arab Israel dan Palestin yang tinggal di Yerusalem timur. Tetapi warga Palestin yang tinggal di Tepi Barat di bawah pemerintahan Palestin dan mereka yang tinggal di bawah pemerintahan Hamas di Gaza tidak termasuk di dalam kempen tersebut.

Pihak berkuasa Palestin difahamkan telah berusaha untuk memperoleh vaksin melalui program WHO yang dikenali sebagai COVAX. Tetapi program yang bertujuan untuk membantu negara-negara miskin yang memerlukan itu akan bermula lambat.

Terdahulu, Israel dilaporkan telah meminta bantuan dari negara Islam selepas tidak cukup fasiliti untuk melawan COVID-19. Klik pautan di bawah untuk membaca.

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Airbnb Antara Firma Dari Amerika Yang Menyokong Penjajahan Israel Ke Atas Palestin

Ketua Agama Yahudi Israel Dakwa Vaksin COVID-19 Buatkan Lelaki Menjadi Gay


‘Berjuang Hidup Untuk Jumpa Semula’- Pertemuan Kucing Dan Tuannya Selepas Banjir Buat Netizen Sedih

Baru-baru ini, bencana banjir yang berlaku secara tiba-tiba telah melanda di beberapa negeri dan haiwan peliharaan yang dipelihara terpaksa menyelamatkan diri mereka apabila tuan mereka tidak dapat menyelamatkan serta membawa mereka ke tempat selamat disebabkan banyak faktor.

Terbaharu, sebuah video tular di media sosial memaparkan seorang pak cik yang bertemu semula dengan kucing peliharaannya selepas 5 hari terpisah ketika banjir. Menerusi perkongsian pengguna Facebook Aziah Lia, kucing bapanya dijumpai dalam keadaan selamat apabila sempat berlindung di atas siling rumah.

Mulia hati pak cik ni. Masih fikirkan nasib kucing dia walau tengah berdepan ujian banjir.🥺 pic.twitter.com/1zhMPhuuFg

Akan tetapi, kucing tersebut ditemui lemah kerana tidak makan ketika banjir menenggelamkan kediaman. Dapat dilihat menerusi video itu, pak cik itu menangis sambil memeluk kucingnya lalu segera mencari makanan untuk kucingnya kerana kelihatan tidak berdaya.

Difahamkan, mereka telah membawa kucing yang berusia 18 tahun itu ke klinik haiwan untuk diberikan rawatan kerana keadaannya sangat lemah tetapi kemudian kucing itu telah mati dipangkuan pak cik tersebut. Video itu telah mendapat perhatian orang ramai terutama sekali pencinta haiwan dan rata-rata netizen tidak dapat menahan rasa sedih melihat video itu.

i went to vet last week, the veterinary said that a cat only can live without food up to 3 days. lebih dari tu dia akan mati. this cat survive 5 days and found dead a day later, dia mesti tunggu tuan dia 🥲 https://t.co/hTkb1LtX1q

— Harley Quinn 🐾🇵🇸🏴 (@eejytcxt) December 30, 2021

Saya pun ada kucing…😭😭😭Tapi kucing saya dekat umah member😭😭😭Tuan rumah tak bagi bawa kucing😭😭😭..Sedih tau..Last seen saya buatkan ic dekat kucing saya😭😭😭 https://t.co/CY9wB3eqt5

Malah, para netizen turut berasa terharu kerana kucing itu berjuang hidup untuk berjumpa tuannya buat kali terakhir. Tidak hanya itu, rata-rata netizen fahami perasaan tuan kucing itu kerana kucing peliharaan sudah seperti keluarga sendiri.

Sementara itu, kami kongsikan beberapa artikel berkaitan banjir pada pautan di bawah ini.

Kerajaan Beri Baucar RM1,000 Untuk Mangsa Banjir Baik Pulih Atau Ganti Kenderaan

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Kesal Barangan Dibuang, Rintihan Mangsa Banjir Ini Terhadap ‘Bantuan’ Segelintir NGO Raih Perhatian Netizen


Berjuang Memang Susah. Itulah Yang Telah Berlaku Kepada 2 Nama Besar Ini

Pada 29hb Ogos, 1958 lahir seorang anak kulit hitam dari sebuah keluarga besar miskin yang hanya punya rumah 2 bilik di Indiana, Amerika Syarikat. Anak ke-8 dari 10 adik beradik ini hidup dalam masyarakat kaki buli dan dunia rasis yang cukup luas pada waktu itu.

Hampir kesemua adik-beradiknya merasa bagaimana mereka dihina, dikecam dan dilanyak dengan tangan, kayu serta kata-kata yang tajamnya hingga tembus ke dada masing-masing.

Lahir dari keluarga yang sukakan muzik, ibunya pernah bermain clarinet dan ayahnya seorang peninju juga pandai bermain gitar.

Kedua ibu bapa ini terkenal dengan sikap tegas dan pernah dikatakan seolah mendera anak-anak mereka sendiri kerana mahu mendisiplinkan anak-anak mereka.

Pada tahun 1964, tiba-tiba Amerika Syarikat digegarkan dengan sebuah album dari anak kulit hitam yang dinamakan The Jackson.

Kumpulan ini berjaya memberi nafas baru dunia muzik yang dianggotai oleh lima adik-beradik lelaki Michael Jackson. Waktu ini, beliau baru berumur 6 tahun.

Pada tahun 1971, Michael Jackson berdiri sendiri dengan memulakan langkah solo beliau.

Selepas 9 tahun, Michael Jackson tiba-tiba menjadi manusia paling berpengaruh di dunia melalui muzik yang beliau lagukan.

Satu demi satu mesej dihantar melalui lirik lagu Beat It, Billie Jean, Thriller, Earth Song, Heal The World, The don’t really care about us, Man in the mirror, Bad, The way you make me feel, Black or White dan banyak lagi.

Semuanya ada skrip pesanan yang tersendiri kepada seisi dunia supaya menolak rasis, menolak kekejaman buli kerana warna kulit, menolak peperangan, menolak perangai haiwan, dan menolak semua bentuk keburukan.

Dan hingga hari ini, lagu beliau terus menjadi tukang inspirasi kepada hampir semua penduduk bumi. Beliau kaya, sangat kaya.

Dan sehingga hari ini juga beliau dikenali dengan memberi adab yang baik melalui lagu-lagu yang sarat dengan kata-kata perjuangan kepada manusia.

Rasis tak pernah berhenti dan Michael Jackson juga tidak pernah putus asa berjuang melalui apa yang dia ada.

Suara, tarian dan lirik lagu. Terbaik di kerusinya yang tersendiri hingga dia mati.

Di Malaysia ada seorang lelaki yang lahir pada 22hb Mac, 1929. Juga bukan lahir dari keluarga senang dan hidup pada zaman remajanya pada waktu belum Merdeka.

Beliau pandai menyanyi. Suaranya lunak. Juga pandai menulis, kata-katanya sedap.

Juga seorang bijak yang cukup bertenaga otaknya hingga boleh mengarah, berlakon dan menjadi jantung kepada sesebuah filem di Tanah Melayu.

Ya kawan, waktu itu, Tanah Melayu cukup bersatu. Sebut sahaja Malaya, Indonesia, Singapura, semuanya sama sahaja.

Orang ini juga berjuang dalam kehidupannya. Melihat kemiskinan sebagai satu kekayaan.

Yang kurang senang diangkat ke medan lensa dan akhirnya ia menjadi penglihatan besar kepada dunia. Kadang-kadang kita ketawa, kadang-kadang juga air mata mengalir panas tanpa sedar.

P Ramlee yang asalnya hanya mahu berkarya kerana bakat, akhirnya dikenali kerana perjuangannya.

Kau boleh baca naskah Daniyal Kadir yang telah pun dibukukan, tajuknya Membedah P Ramlee.

Ia banyak bercerita bagaimana satu-satu filem itu memberi mesej kepada masyarakat. Itulah perjuangan, kawan.

Semasa hidup, orang yang berjuang tidak pandai mahu menyebut-nyebut tentang orang itu begitu begini.

Mereka fokus untuk memberi nilai kepada orang lain dan akhirnya populis itu datang dengan sendiri melalui pujian, melalui keyakinan dan melalui penghormatan.

Dan kawan, mereka ini berjuang atas nama mahu menghormati suasana, mahu menyanjungi saudara, mahu mengajar tentang kasih sayang suami isteri, mahu memberi ketawa kepada mereka yang penat bekerja dan mengambil lelah di panggung wayang.

Dan mahu memberitahu kepada dunia yang karya-karya mereka ini penuh mesej tentang politik, tentang jangkaan negara, tentang kuasa itu ini, tentang kemiskinan yang tidak pernah berhenti, tentang ibu, tentang anak-anak yang dimanja boleh menjadi sejahat-jahat, tentang dunia yang porak peranda, tentang semuanya.

Maka mereka akan terus berkarya tanpa ada kelebihan zahir apa-apa. Yang penting ialah berjuang memandaikan manusia.

Ya, benar dia merempat, dia memang sudah lama bertempat di hati kami semua. Yang mana selama ini kami ketawa kerana karyanya. Juga kami belajar menangis juga kerana hasil kerjanya.

Sebut sahaja nama biduan, nama sasterawan, nama negarawan, nama sipolan bin sipolan yang berjaya mengharumkan nama negara, adakah setanding dia?

Tidak ada walau kau ada jutaan ringgit, kau tak pernah berdiri sama tinggi. Tak mungkin duduk sama rendah. Dialah P Ramlee yang kami kenal semasa kecil hingga hari ini.

Berjuanglah dengan apapun karya walau ia hanya sebungkus nasi lemak. Jika perjuangan bangun pagi memasak dan menghidang sepuluh dua puluh orang itu hanya memulangkan kepada tapak tangan kecil kau dua tiga puluh ringgit, itu mungkin boleh buat kau beli baju anak untuk mereka ke sekolah.

Tak mengapa kita semua tidak kaya, yang penting kita semua ada adab yang pandai menghormati perjuangan orang lain.

Khairul Hakimin Muhammad
Berjuang memang susah.


15,000 Perkerja Terjejas, IKEA Tutup Operasi Di Rusia Dan Belarus Buat Sementara Waktu

Perang yang berlarutan di antara Rusia dan Ukraine telah menyebabkan banyak pihak terkesan, tanpa kira individu mahupun organisasi perniagaan tempatan serta antarabangsa.

Terbaharu, syarikat perabut terkenal Sweden, IKEA telah menutup operasi di Rusia dan Belarus buat sementara waktu demi keselamatan pekerjanya dan ahli keluarga mereka di kedua-dua negara terbabit.

Dalam kenyataan rasmi IKEA, peperangan yang berlaku telah mengakibatkan gangguan serius kepada rantaian bekalan dan keadaan operasi perdagangan syarikat tersebut.

Justeru itu, IKEA telah membuat keputusan untuk menghentikan sementara semua aktiviti eksport dan import masuk dan keluar dari Rusia serta Belarus.

Penangguhan ini turut melibatkan semua operasi pengeluaran dan penghantaran daripada semua sub-pembekal kepada unit Industri IKEA di Rusia. Syarikat Sweden itu juga turut mengambil keputusan untuk menghentikan sementara semua operasi runcit IKEA di negara terbabit.

Bagaimanapun, pusat beli-belah Mega, rangkaian pasar raya dibawah kendalian ‘IKEA Centres Russia’ akan terus dibuka untuk memastikan orang ramai mempunyai akses kepada keperluan harian seperti makanan, barangan runcit dan farmasi.

Keputusan yang dibuat itu telah memberikan impak secara terus kepada 15,000 pekerja IKEA. Namun, ia adalah kebaikkan untuk jangka masa panjang bagi memastikan peluang pekerjaan dan kestabilan pendapatan untuk masa depan serta memberikan sokongan kepada mereka dan keluarga masing-masing di negara terbabit.

A post shared by IKEA Foundation (@ikea_foundation)

Bagi membantu pihak-pihak yang terjejas, IKEA Foundation, yang dibiayai oleh Ingka Foundation, mengumumkan sumbangan segera sebanyak €20 juta (RM91.3 juta) sebagai bantuan kemanusiaan kepada mereka yang telah dipindahkan secara paksa akibat konflik di Ukraine.

Sumbangan itu adalah respon kepada rayuan kecemasan daripada UNHCR, Agensi Pelarian PBB, untuk meningkatkan bantuan dan perlindungannya kepada pihak-pihak yang terjejas ekoran perang yang berlarutan.

Laman web rasmi IKEA Rusia menyatakan IKEA terpaksa menangguhkan operasi di kedai, kedai dalam talian dan IKEA Studios untuk negara terbabit mulai 4 Mac 2022.

Semua pelanggan yang membuat pesanan dan menyelesaikan bayaran sebelum 3 Mac akan diproses serta-merta. Manakala tarikh luput kad hadiah, kad pemulangan serta baucar diskaun IKEA telah dilanjutkan selama 6 bulan.

Baca lagi artikel-artikel lain mengenai Perang Rusia-Ukraine melalui pautan di bawah.

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?

Perang Rusia Dan Ukraine, Apa Sebenarnya Yang Dimahukan Vladimir Putin?


Kisah Syukur Seorang Pakcik Yang Sudah Berkahwin 40 Tahun Tetapi Tiada Anak

Nota Editor: Kisah yang menyentuh hati ini ditulis oleh Tuan Khairul Hakimin Muhammad dan dikongsikan semula di Vocket dengan kebenaran beliau. Semoga Allah memberikan berbanyak-banyak kebaikan buat Pakcik Sayuti dan isteri.

Hari ini dapat pula berkenalan dengan Pakcik Sayuti. Beliau seorang diri menolak motorsikal di PLUS menghala ke Sungai Besi, saya pula dari Nilai dan menuju ke Bandar Seri Putra untuk singgah sebentar ke Studio.

Saya berhentikan motorsikal dan tanya pada Pakcik apa masalahnya, oh katanya minyak habis. Puas juga menahan motorsikal lain kalau mereka ada tiub kecil untuk kami sedut dan ‘transfer’ minyak ke motor Pakcik ini. Tetapi hampa, semua tak ada, ada juga yang tak berhenti pun, tak apalah mereka pun nak cepat menyambut malam jumaat agaknya.

Saya minta Pakcik Sayuti tunggu di situ dan berehat sementara saya pecut ke Bandar Seri Putra membeli minyak dan pusing kembali ke arahnya. Saya maklumkan saya akan lambat sedikit kerana perlu pusing di dua buah plaza toll, beliau angguk faham. Saya terus pecut ke Baking Temptation untuk membeli balang kuih, itu sahaja yang dapat saya fikir untuk mengisi minyak bagi motor ex5 pakcik Sayuti.

Usai sahaja mengisi minyak, saya memecut kembali ke Pakcik. Beliau girang bukan kepalang, menepuk-nepuk bahu saya berkali-kali mengucap terima kasih.

“Nah ambik nih” Beliau menghulur nota RM5.

“Eh tak apa, pakcik simpanlah, bagi cucu aiskrim.”

“Aku anak pun tak ada.” Beliau senyum sendiri dan menyimpan kembali duit tersebut. Saya terdiam dan rasa bersalah sangat, berkali-kali saya menyebut, maaf pakcik, maaf.

“Kau nak cepat? Kalau tak, tunggu pakcik berbuka sekejap, ini ada roti dan air.” Beliau membuka bungkusan perlahan-lahan.

“Laaa! Pakcik Puasa! Ok ok saya temankan.”

Kami duduk sekejap di bahu jalan dan menjamah roti apabila pakcik sudah yakin masuk waktu maghrib. “Kau sudah kahwin?”

“Alhamdulillah, baru seorang.” Saya jawab perlahan-lahan. Risau hatinya terusik lagi.

“Alhamdulillah, aku sudah 40 tahun lebih, tak ada anak, Alhamdulillah..”

“Ha, aku syukur. Hal rezeki kan Allah punya kerja. Kena syukur. Kalau sekarang ini Allah beri aku anak, tak tahulah aku nak jaga macamana. Tak reti dah! Dah tak kuat. Jadi aku bersyukur sangat-sangat. Nak jaga anak zaman sekarang bukan senang!” Beliau menyambung. Saya semakin kagum dan terkebil-kebil tak tahu nak jawab apa lagi untuk menyambung perbualan.

“Orang ada anak ke tak ada anak ke jangan cuba-cuba nak persoalkan. Itu semua rezeki Tuhan, ada beza orang tak nak anak dengan orang tak ada anak.” Beliau terus menyambung perbahasan. Saya diam sahaja sambil bersungguh mengunyah roti macam orang berbuka puasa juga.

“Jaga anak kau baik-baik, itu amanah. Aku tak merasa pikul amanah tu, kau kena syukur. Tapi jangan pula kau pandang tak elok orang tak ada anak, kami tak ada anak, tapi kami manusia juga. Ada hati juga, ada perasaan juga.”

“Betul pakcik.. saya minta maaf sekali lagi. Saya tak ada niat pun.” Saya luahkan kekesalan. Memang menyesal ya amat sebenarnya.

“Takpelah. Kalau kau tak tolong aku hari ini, tah siapa-siapa pula kan. Bersyukur tak jumpa aku? Ke menyesal? Ha ha ha,” beliau mula ketawa, tetapi sudah nampak ada genang-genang air mata.

“Kita jumpa lagilah, aku nak balik Kampung Baru, tadi pergi ziarah anak saudara kemalangan di Labu. Makcik kamu paham benar dah, takut aku balik lambat, tulah dia sedia roti dengan air, kalau tidak dah lah minyak habis, lapar pulak! Ha ha ha. Itulah, aku bersyukur dapat makcik kamu. Tak tahulah siapa pergi dulu nanti, aku doakan biarlah mati sama-sama, tak ada anak, nanti sunyi! Ha ha ha.” Beliau ketawa tetapi mengesat-ngesat mata.

Saya sudah tak boleh tahan, saya menghulurkan tangan untuk bersalam tetapi Pakcik Sayuti menyambut dengan memeluk erat. Dan seperti biasa saya menangis tak tentu pasal di bahu jalan yang mula penuh dengan kereta berpusu-pusu.

Beliau terus memeluk saya dan menangis juga. Kami memujuk dengan menepuk bahu sesama sendiri. Bersalam dan menyambung menangis di atas motor. Kami berlalu dalam senja maghrib pulang ke rumah masing-masing.

Sungguh, tak pernah saya jumpa orang yang betul berterima kasih pada Tuhan kerana diberi ujian. Empat puluh tahun hidup suami isteri dengan penuh kasih sayang tanpa ada anugerah bonus yang dinanti-nanti pasangan yang berkahwin. Allahu akhbar. Memang pakcik hebat.

Saya hanya merasa perasaan ini enam tahun. Selepas itu muncul Nurul ‘Ain dalam hidup kami. Alhamdulillah. Beliau pula merasa sepanjang hidupnya.

Buat Pakcik Sayuti dan makcik, semoga penuh anak-anak yang berlari menyambutmu di syurga nanti. Amin.

Salam Malam Jumaat,
Khairul Hakimin Muhammad
Baru nak baca Yaasin.

BACA: Permainan Buatan Sendiri Yang Akan Buat Anak Lelaki Anda Leka Bermain

BACA Lagi: Momen Seorang Bapa Bersatu Semula Dengan Anak Lelakinya Yang Disangkakan Mati Di Syria

LIKE dan FOLLOW Vocket di Facebook serta Instagram


Risau Sup Tak Cukup Ajar Saya Erti Keberkatan

Isnin lepas, saya buat keputusan untuk balik ke Bangi awal pagi selasa. Isteri pun minta saya rehat secukupnya sebelum balik nanti. Saya pun tulislah dalam grup WhatsApp keluarga yang saya akan balik ke-esokkan harinya dan selang beberapa minit abang saya menjawab, “bolehlah masak lagi,”

Dari Temerloh nak ke Mentakab, saya duk berkira-kira nak masak apa. Duit sudah tinggal RM30 di dalam dompet. Saya pun kenyit-kenyit mata ke orang rumah, dan dia pinjamkan RM100.

Saya melenggang sahaja masuk ke pasar dan cari apa yang sesuai untuk dimakan bersama sekeluarga. Ya, kali ini tujuh-tujuh beradik balik. Campur tolak lebih kurang ada 20 orang tidak termasuk yang dalam perut. Kikikiki.

Sudah semalamnya makan rendang ayam, ikan patin tempoyak, udang masak lemak bagai, jadi saya pun belilah tulang lembu dalam empat kilo campur sedikit ekor dan dapatlah sedikit daging tak sampai satu kilo.

Dalam kepala saya, adik-beradik saya tak adalah suka bebenor makan malam. Semua kaki TV dan kaki sembang kalau malam-malam buta ni. Jadi, duit yang ada tu bolehlah cukup-cukup. Alhamdulillah.

Dalam perjalanan balik ke rumah emak, isteri saya memberi penerangan luar biasa. Katanya macam tak cukup jumlah tulang dan daging yang saya beli. Dia kata kalau keluarga dia, itu memang tak cukup. Ok saya sudah tak keruan.

Sampai sahaja di rumah, saya buat-buat tak beli kentang. Ha ha ha, jadi pesanlah kata Abang yang kurang kacak dari saya belikan.

Kemudiannya beliau belikan roti. Oh hoi, masa tu saya sudah berdebar-debar. Lain macam aura nak masak sup malam ini. Cukup ke idak ni?

Saya pun punggahlah periuk emak yang paling besar. Didihkan air. Siapkan semua bahan dan masukkan dalam periuk. Ya Tuhan, hanya ada ¼ sahaja isi di dalam periuk tersebut.

Tambah dengan kentang pun masih nampak sedikit. Saya kool sahaja masak sampai siap, terkumat kamit baca selawat bagai, ha ha dalam hati ini duk berdoa yang penting semua dapat merasa seorang sedikit pun oklah.

Baca: Perbezaan Konsep Rezeki Dua Lelaki Yang Wajar Diambil Iktibar

Sambil tunggu sup masak, Abang saya ajak solat sama-sama. Kami pun solatlah Jemaah beramai-ramai. Waktu ini Tuhan sahajalah yang tahu saya berdoa bagaimana.

Macam nak ambil keputusan SPM, setiap sujud saya duk mohon Ya Tuhan, cukupkanlah sup aku malam ini. Ha ha ha.

Siap sahaja masak, Abah saya ambil semangkuk besar. Menggunung tinggi. Katanya dia dah lama mengidam. Saya telan air liur. Anak-anak saudara yang dah besar panjang pun mengulang-ulang ambil.

Isteri juga boleh tahan menambah-nambah, abang kakak yang dah berkahwin kemain kongsi mangkuk cicah roti sama-sama. Saya sudah berdebar-debar. Takkan nak sound yang tulang tu sikit je?

Kakak ipar saya yang berbadan dua juga ambil, bertambah-tambah. Makan pula dengan kicap cili, fuh meletup. Saya relaks dan cool bertahan jangan ambil lagi.

Konon-konon badi orang masak tak berapa lalu nak makan. Saya perhati sahaja semua dah ambil dan siap tanya semua dah makan ke belum.

Saya pun ke dapur. Ambil senduk dan ceduk. Eh kenapa banyak lagi? Saya pun tanya dua tiga kali pada semua orang, betul ke semua dah makan? Ya semua angguk.

Saya pun cakap dengan emak, satu-satunya yang duk tengok jumlah yang saya beli masa saya membasuh tulang dan daging tadi. “Kenapa banyak lagi eh mak? Macam pelik pulak, Kan semua orang ambil banyak-banyak.”

Emak jawab relak je macam tak ada apa-apa,

Saya pun terdiam. Hirup sup perlahan-lahan, jadi orang terakhir yang menjamah masakan sendiri. Tuhan tolong saya dengan cukup bergaya malam itu.

Cukup sekadar memberi gembira kepada perut sekeluarga. Jika pada malam itu mereka tidak tahu cerita ini, hari ini mereka bakal tahu.

Saya tidaklah banyak wang ringgit nak bantu keluarga dengan menabur-nabur kekayaan, tetapi ada sedikit kemahiran memasak bolehlah untuk beri gembira emak abah melihat anak-anaknya berkumpul makan sama-sama.

Dalam dunia ni, kalau dapat kau kongsi kemahiran yang kau ada dengan adik beradik dan keluarga, itulah syurga yang kau dapat semasa kau hidup. Mereka ini adalah manusia yang pernah berkongsi rahim dalam perut emak.

Mendapat segala zat dan makanan dari mulut emak dan kemudiannya dapat didikan dan asuhan dari tangan emak bapak kita sendiri. Itulah namanya adik beradik.

Walau Tuhan beri seribu kepelikan dan banyak perbezaan kita sesudah kita dewasa, adik beradik tetap adik beradik. Keluarga tetap keluarga.

Malam itu Tuhan tolong saya, mungkin sebab saya tolong emak gembirakan semua anak-anaknya.

Bila balik kampung, boleh sahaja kita tolong mana yang kita tahu. Jika hanya tahu masak air, boleh tengok-tengokkan air dalam peti ais, boleh juga perhatikan ada air panas ke tidak. Jika kita hanya tahu mengemas, boleh sahaja kita ringan-ringankan tulang mengemas sana sini. Semua itu akan jadi kesayangan dalam pandangan Tuhan.

Jika nampak ada pinggan di dalam singki belum berbasuh, lalu sekejap basuhlah sebentar.

Tolong emak, tolong bapak banyak-banyak. Tuhan pula akan tolong kita banyak-banyak. Tak secara cash, mungkin Tuhan akan beri kita anak-anak yang rajin, atau Tuhan beri kita rezeki yang kita tak sangka-sangka.

Khairul Hakimin. Muhammad
Anak ke-lima, paling kacak. Nak jugak tak kira.

Baca lagi: 3 Rahsia Rezeki Yang Ditutup Daripada Pengetahuan Kita Rapat-Rapat


Berkat Doa Ibu, Anak Kampung Ini Jadi Usahawan Dan Bina Hotel 5 Bintang

Sebaik saja kita memasuki kawasan Pusat Dagangan Antarabangsa Melaka (MITC) di Ayer Keroh, Melaka, mata kita akan tertumpu ke sebuah hotel 5 bintang terbaru yang pembinaannya berkonsepkan pemerintahan Kesultanan Melayu zaman dahulu.

The Mudzaffar Hotel mengandungi 288 bilik mewah, hotel ini mengadap tasik dan yang paling istimewa, terdapat sebuah binaan ala kapal Laksamana Cheng Ho sebagai mengimbau memori negeri penuh bersejarah ini.

Namun tak siapa menduga, hotel yang berharga ratusan juta ringgit ini adalah diusahakan oleh seorang anak kampung dari Kluang, Johor yang juga merupakan seorang bekas wartawan, peguam dan aktivis masyarakat, Datuk Khairul Anwar Rahmat.

Semalam aku bertemu dengan beliau ketika bersama-sama Sultan Johor, Sultan Ibrahim Ibni Almarhum Sultan Iskandar di majlis minum petang yang dianjurkan oleh Jawatankuasa Peguam Negeri Johor (JPNJ) di Johor Bahru.

Kami berdua mengenali satu sama lain kerana pernah sama-sama sekolej dulu. Selepas majlis tersebut, Khairul Anwar mempelawa aku untuk menginap di hotelnya.

Bagi memenuhi hasrat seorang sahabat, aku pun drive dari KL ke sana. Bila tiba di MITC, puas aku tercari-cari nama hotel yang beliau sebutkan.

Aku dok ingat hotel tu macam hotel bajet yang sekarang ini tumbuh bak cendawan selepas hujanlah. Rupa-rupanya aku salah, absolutely salah – it’s a classic luxurios hotel bro!

Macam yang aku cerita tadi, aku mengenali Khairul Anwar sejak zaman study lagi. Beliau bukan anak orang kaya, lebih tepat anak penjual kuih dan nasi lemak kat Kampung Melayu, Kluang.

Lepas dapat ijazah undang-undang dari UIA, Khairul Anwar memilih untuk menjadi wartawan dan bukan dalam bidang perundangan. Di sini kami bertemu kembali. Walaupun kami berlainan agensi, tetapi adakalanya kami terserempak di tempat tugasan.

Khairul Anwar yang ketika itu bertugas di Berita Harian pernah terpilih memenangi hadiah tertinggi kewartawanan negara, Anugerah Kajai di atas kejayaannnya membongkar kemelut birokrasi dan ketirisan di pejabat tanah.

Selepas itu aku langsung tak dengar khabar berita beliau.

Rupa-rupanya beliau meninggalkan dunia kewartawanan dan membuka firma guaman sendiri sebelum menceburi pula bidang hiasan dalaman. Kalau korang masih ingat, rancangan TV terkenal, Casa Impian – itulah syarikat yang diusahakannya.

Dari situ rezeki Khairul Anwar mula mencurah-curah. Atas rasa untuk menyumbang balik kepada masyarakat, Khairul mengambil keputusan untuk menubuhkan sebuah NGO perundangan yang dikenali sebagai Sukaguam.

Kalau aku nak imbas balik, keluarga beliau bukan orang senang. Khairul Anwar anak keempat daripada 9 adik-beradik. Beliau dari kecil menolong emaknya, Hajjah Kamariah Ariffin menjual nasi lemak dan kerepek.

Tetapi aku nak kongsi satu rahsia. Setiap kali emaknya itu memasak nasi, dia pasti akan berselawat sebelum hidangkan kepada mereka adik beradik.

Setiap hari juga Hajjah Kamariah akan bacakan surah Yasin dan kertas penanda kitab suci itu adalah gambar anaknya itu bro! Dia juga awal-awal lagi dah bagitahu yang Khairul Anwar akan jadi peguam, akaknya akan jadi doktor, yang ini akan jadi akauntan, yang ini akan jadi cikgu. Akhirnya dengan izin Allah, setiap daripada mereka memiliki ijazah dan bertugas dalam bidang yang dia sebutkan itu!

Mengenai bidang perhotelan yang beliau ceburi sekarang, ini adalah bidang terbaru yang diterokainya selepas sektor hartanah dan perundangan. Menariknya, hotel 5 bintang ini tidak menghidangkan alkohol untuk para tetamu mereka.

Namun untuk sampai ke tahap sekarang bukan mudah. Pelbagai onak dan cabaran yang beliau tempuh. Masa mula-mula buka firma guaman dulu, beliau bekerja berbulan-bulan tanpa bisnes. Bila buka Sukaguam dan membela masyarakat yang teraniaya, beliau dituduh dibiayai dan ada agenda tertentu.

Beliau juga pernah terlibat dalam usaha membebaskan sepasang ibu bapa Melayu yang ditahan kononnya mencederakan anak mereka di Sweden suatu ketika dan ketiku itu beliau pulak dituduh cuba sabotaj hubungan diplomatik di antara kedua-dua negara.

Tetapi Khairul Anwar tak pernah putus asa bro. Beliau tetap berdoa berdoa dan pada masa yang sama memaklumkan kepada emaknya di kampung agar sentiasa mendoakannya.

Alhamdulillah. Doa ibu itulah yang membakar semangat beliau untuk terus gigih berusaha sehingga memiliki apa yang kita lihat sekarang.

Aku angkat topi pada anak muda ini. Salute Datuk!


Berkat Lelaki Ini Tanam Batu Nisan, Jalan Berlubang Akhirnya Dibaiki Tidak Sampai 12 Jam

Seorang lelaki telah bertindak meletakkan batu nisan di dalam lubang besar di tengah jalan telah mendapat perhatian orang ramai di media sosial.

Gambar yang dimuatnaik oleh Facebook Brotherhood Shah Alam itu telah menunjukkan seorang lelaki membina ‘kubur’ dari salah sebuah lubang besar di tengah jalan sekitar Klang.

Ia ditujukan kepada Majlis Perbandaran Klang (MPK) dan batu nisan itu dikatakan simbol bagi kehidupan pengguna jalan yang berisiko untuk mengalami kecederaan disebabkan jalan yang berlubang.

Selepas gambar itu viral, pihak berkuasa yang bertanggungjawab membaik pulih jalan tersebut telah hadir untuk memperbaiki lubang tersebut dalam masa kurang dari 12 jam. Sebuah video telah disiarkan di laman Facebook Brotherhood Shah Alam menunjukkan bahawa lubang itu telah dibaiki oleh pihak berkuasa.

Ikatan Silaturrahim Ikhwan adalah kumpulan aktivis keselamatan jalan raya yang terkenal dengan kerja-kerja amal seperti membaiki jalan menggunakan dana mereka sendiri.

Misi utama Brotherhood Shah Alam adalah untuk menyelamatkan nyawa pemandu kenderaan di Malaysia. Klik pautan di bawah untuk membaca.

Kumpulan Brotherhood Kembali Membantu Penunggang Motorsikal Malang

Padah Tunggang Motor Dengan Aksi Superman, Gadis Berusia 17 Tahun Ditahan Polis

Motorsikal Saya Tersadai Tepi Jalan Semalam, Dan Ini Apa ‘Brotherhood’ Buat


Berkawan Dengan Budak Pandai, Ini Rahsia Kawan Saya Cemerlang Dalam Pelajaran

Ini apa yang saya belajar daripada kawan sekelas yang sangat cemerlang dalam pengajian Kejuruteraan Kimia. Pertamanya, takkan la saya nak kongsi tips belajar saya sendiri.

Subjek Momentum Transfer pun saya minta tebus dengan pensyarah sebab sikit lagi nak gagal dan subjek Partial Differential Equation pun tak faham. Mujur ambik balik masa semester khas, boleh lah dapat A+. Kalau kongsi penulisan dengan tajuk ‘lihat bagaimana lelaki ini survive dengan cukup makan di fakulti kejuruteraan’ boleh lah bagi ke saya ni. Hahahahaha.

Ini adalah pemerhatian saya ke atas seorang kawan sekelas saya yang cukup cemerlang dalam pengajian di jabatan kami. Senarai dekan setiap sem sampai ke habis pengajian, dapat 4 rata di kedua-dua sem pada tahun 3 dan sekali pada tahun 4, menang best design project untuk projek tahun akhir, dan paling penting dia banyak bantu saya dan kawan-kawan sepanjang di Jabatan Kejuruteraan Kimia Universiti Malaya.

Professor saya kata dia ni kira berada dalam top 5 pelajar hebat sepanjang sejarah di jabatan. Dia lelaki Melayu, tuan-puan. Siapa kata lelaki tak power dan pemalas di universiti? Siapa kata?

Jadi soalan seterusnya adalah apakah tips dia?

Dia cakap asas dia senang je. Tak payah tips. Study ikut cara tersendiri. Hahahaha.

Yang mana pada saya sangat betul kenyataan dia tu. Kau nak berapa banyak sangat tips abang dan kakak oi? Yang paling penting adalah execution dan consistent. Seperti mana kata Gary Vee, “at the end of the day, its’s all about doing. It’s about execution”.

Ada orang selesa belajar waktu pagi. Ada orang selesa berjaga ketika malam dengan Nescafe di sisi. Ada yang mampu belajar sambil dengar muzik. Kawan saya tu dia tenang dapat belajar kejap pastu main game kejap pastu belajar balik. Tapi ketika masa dia fokus, dia fokus lah.

Walaupun begitu, sudah tentu ada bottom line dia. Ada banyak perkara yang kami belajar daripada kawan saya ini.

It’s not about the tips, it’s about consistency, keep organized his study material, teach other people, all out the effort, and others few common sense things which we also know but we don’t execute at its best.

Mula konsisten belajar bermula daripada awal pengajian tahun pertama dan minggu pertama. Bukannya ketika minggu sebelas baru nak kerja keras.

Lainlah macam kami ni, dah masuk tahun empat baru nak insaf, mana nya tak lemah asas dalam kejuruteraan. Sebab ketika tahun pertama dan tahun kedua itu lah asas-asas dalam pengajian kejuruteraan diajar. Subjek Heat Transfer, Mass Transfer, Chemical Process Principle, Reaction Engineering, itu semua adalah akar-akar dalam pengajian kejuruteraan.

Ini dah tahun tiga baru nak insaf kemudian tahun empat baru nak all out, bukan tak boleh tapi dia punya kepayahan, takkan tak tahu.

Secara realitinya, ia bukan sebab genius. Hal-hal genius ni, dalam movie 3 Idiot and Bad Genius sahaja dah la. Mana ada orang tiba-tiba beroleh kefahaman dalam subjek-subjek teras kejuruteraan dengan baca buku rilek-rilek je. Kau ingat kau Ranchoddas Chanchad ke?

Sudah tentu lah ianya berkenaan dengan belajar setiap hari, kerja keras, dan nilai-nilai yang telah saya sebutkan tadi.

Ada beza tau antara betul-betul faham dengan faham untuk kasi pass exam sahaja. Yang penting pada saya adalah bagaimana untuk kita connect the subject dengan subject yang lain, dan beri makna yang significant untuk ilmu tersebut.

Kemudian, ini point yang paling penting.

Sebab bukan sahaja dia ni usaha keras tetapi selepas dia faham subjek tersebut pulak, dengan nota dia yang gila kemas, dia ajar kami yang noob ini sampai faham.

Bayangkan bilik kolej Universiti Malaya yang sempit direka untuk dua orang itu, kami para lelaki tenang himpit macam sardin untuk study group sama-sama di sana sambil makan cucur udang dan nasi kukus. Dia lah jadi sifu kami. Daripada kami tahun pertama sampai lah ke tahun akhir begitulah budaya nya. Kepada kawan saya tadi itu lah kami mohon tunjuk ajar gitu.

Jadi, nampak tak hubung kait dia sekarang? All out belajar ikut gaya sendiri dengan consistent, keep organized your study material, dan ajar kembali kawan-kawan anda. Fuh memang kefahaman tahap tinggi lah.

Itu sedikit sebanyak yang saya belajar daripada dia. Dan saya percaya kawan-kawan lain pun dah maklum berkenaan bottom line ini. Cuma sama ada buat atau tak sahaja.

Satu sahaja dia ni kurang. Kawan saya ni peminat Liverpool. Kau tengok je la sekarang ni betapa lopek nya team Liverpool tu. Baik main liga bola sepak Shah Alam je la, Liverpool woih. Simple.

Ada orang kata CGPA tak di tengok sangat semasa nak minta kerja. Iye, saya fikir tak ada lah syarikat MNC nak tengok sangat CGPA kau kalau beza dia antara 3.1 dan 3.3 je. Tapi dah kalau kau punya CGPA 3.9 dalam Kejuruteraan Kimia, tak ke impress syarikat MNC itu sampai temuduga kedua pun dah tak perlu pergi abang oi.

Sekian sahaja sedikit penulisan daripada saya berkenaan apa yang saya belajar daripada kawan saya yang cukup cemerlang dalam pengajian.

Masing-masing punyai kekuatan dan kelemahan tersendiri. Adakah kita betul-betul kerja keras atau tidak sahaja untuk menggunakan segala kekuatan tersebut bagi mencapai impian yang kita inginkan.

Ia bukannya berkenaan kita mesti menjadi seperti seorang Ranchoddas Chanchad dalam movie 3 Idiot yang sangat pandai itu, tetapi ianya adalah proses dan juga usaha berterusan kita untuk mencapai kecemerlangan dan menambah baik nilai peribadi dengan personaliti diri sendiri dan juga sentiasa membantu orang lain.

Baca: Kisah Disebalik Kecemerlangan SPM Gadis Ini Akan Buat Anda Mengalirkan Air Mata


Berkecamuk Perasaan Apabila Melihat Aksi Patung Gergasi Untuk Kanak-Kanak

Patung gergasi bersaiz 26.5 meter tidak berpakaian dan terbaring di atas lantai sambil melakukan satu persembahan yang pelik atas nama pendidikan s*ks untuk kanak-kanak menerima pelbagai respon daripada orang dewasa terutama ibubapa.

Persembahan itu dijayakan oleh sekumpulan orang di Melbourne, Australia dengan menonjolkan seni secara langsung dengan tajuk ‘Everybody’s born, Everybody cries, Everybody s***s and Everybody dies‘. Ia untuk mengajar kanak-kanak mengenai anggota tubuh badan dan proses kelahiran agar mereka tidak melakukan hubungan s*ks di usia muda.

Patung gergasi terbaring dan seketul bata terkena kepalanya.

Sebelum mati kerana bata itu, dia mengerang kesakitan untuk melahirkan anak. Akhirnya patung berupa bayi dilahirkan olehnya.

Patung bayi itu menyusu selama beberapa ketika.

Disusuli pula dengan aksi jantung melompat keluar dari dada patung gergasi dan menari. Aksi ini sukar difahami akan tujuannya.

Menurut keterangan di bawah video tersebut, persembahan Everybody ini adalah satu penerokaan keadaan manusia dari lahir hingga mati. Ia melibatkan metafora, metafizik dan keajaiban badan.

Namun begitu, bukan semua orang boleh menerimanya. Ia merupakan satu persembahan yang pelik dan jelik bagi sesetengah orang dewasa apabila membaca pelbagai komen di laman web dan video yang memaparkan mengenai persembahan ini.

LIKE dan FOLLOW Vocket di Facebook serta Instagram


Berkelakuan Lucah Dalam Kolam Renang, Tindakan Lelaki Ini Buat Netizen Tidak Selesa

Dalam setiap kondominium, banyak kemudahan disediakan untuk para penduduknya seperti kolam renang. Bayangkan anda sedang seronok menggunakan kemudahan sedia ada tetapi ada individu yang melakukan ‘aksi’ tidak senonoh, apa yang anda akan lakukan?

Terbaharu, seorang pengguna TikTok @mooniee212 telah berkongsi sebuah video memaparkan dirinya sedang seronok berenang di kolam renang bersama rakannya. Akan tetapi, keadaan bertukar cemas apabila ada seorang lelaki masuk ke kolam renang dan mengejutkan apabila lelaki itu tidak berpakaian.

Bukan itu sahaja, gadis tersebut ternampak kemaluan lelaki itu, lalu mereka yang terkejut mengambil keputusan untuk beredar dari kolam itu. Tindakan tersebut diambil kerana mereka berasa takut berdepan dengan situasi itu.

Video tersebut menjadi perhatian ramai dan mengundang pelbagai reaksi netizen. Rata-rata netizen turut berasa terkejut dengan situasi yang dialami oleh gadis tersebut dan mengatakan berasa tidak selamat.

Bukan itu sahaja, ada juga mereka yang duduk di kondominium sama berharap tidak akan berdepan situasi yang sama. Malah, para netizen turut menyarankan gadis itu membuat laporan kepada pihak pengurusan berhubung isu tersebut.

Sementara itu, kami kongsikan beberapa artikel berkaitan gadis berdepan detik cemas di stesen minyak pada pautan di bawah.

‘Nasib Baik Kunci Pintu’- Wanita Ini Kongsi Detik Cemas Selepas Kereta Dihalang Di Stesen Minyak

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Wanita Ini Kongsi Detik Cemas Hampir Kena ‘Scam’ Dan Dikepung Oleh Individu Tidak Dikenali


Berkelakuan Lucah Depan Kanak-Kanak Bawah Umur Ketika ‘Live’, Safiey Illias Ditahan Polis

Semalam kecoh di media sosial apabila sedutan video Instagram Live memaparkan pengasas produk kosmetik, Safiey Illias yang didakwa berkelakuan lucah di hadapan dua kanak-kanak bawah umur.

Bukan itu sahaja, Safiey turut mempertontonkan cara menghisap rokok elektronik kepada remaja terbabit ketika sesi ‘live’. Lantaran itu, seorang pensyarah Universiti Sains Islam Malaysia (USIM), Professor Madya Dr Rafidah Hanim Mokhtar telah membuat laporan polis di Balai Polis Bandar Baru Bangi semalam.

Menurut Ketua Polis Daerah Kajang, Asisten Komisioner Mohd Zaid Hassan berkata, polis sudah menahan Safiey Illias selepas menerima satu laporan polis berhubung perbuatannya itu. Malah, pihak polis akan mendapatkan perintah tahanan reman hari ini bagi membantu siasatan.

Tambahnya, perbuatan Safiey boleh ditakrifkan sebagai komunikasi lucah dan amang seksual kerana membabitkan kanak-kanak bawah umur. Kes tersebut disiasat mengikut Seksyen 12(1) Akta Kesalahan Seksual Terhadap Kanak-Kanak 2017 dan Seksyen 233 Akta Komunikasi dan Multimedia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Didakwa Tidak Ikut SOP, Netizen Kurang Senang Dengan Program Hiburan Libatkan 50 Juri

Bakal Disiasat Kerana Dakwaan Langgar SOP, Tayangan Program Hiburan Ini Dihentikan Sementara

Peminat Sebak Dan Sedih Tonton Sedutan Episod Terakhir Lee Kwang Soo Dalam Running Man


Berkeliaran Merata Tempat Selepas Disahkan Positif Covid-19, Tindakan Warga Asing Ini Buat ‘Frontliners’ Bengang

Penularan wabak pandemik COVID-19 masih belum berjaya dikawal sepenuhnya di Malaysia dan suntikan vaksin dilihat sebagai ‘jalan keluar’ terbaik ketika ini. Setiap hari kes meningkat dan pastinya ramai yang pelik bagaimana wabak boleh menular begitu pantas.

Terbaharu, sebuah video TikTok oleh @ijat_7253 tular di media sosial dimana memaparkan petugas barisan hadapan yang terkejut dan marah apabila melihat ‘check-in’ pesakit COVID-19 di aplikasi MySejahtera mereka.

Korang tengok lah ni… Kenapa dorang ni macam ni. Berjalan jalan time dorang tu positive 😭 pic.twitter.com/fyouS3ZpmG

Menerusi video tersebut, kelihatan dua orang lelaki yang berjumpa dengan petugas kesihatan di salah sebuah COVID-19 Assessment Centre (CAC) telah dimarahi kerana didapati tidak kuarantin diri tetapi berjalan-jalan tanpa rasa bersalah.

Video tersebut membuatkan netizen berdebat dan ada yang bersetuju cara petugas barisan hadapan memarahi mereka serta ada juga tidak bersetuju. Malah, ada yang mengatakan kemungkinan para pekerja warga asing yang positif COVID-19 itu tidak memahami bahasa Melayu serta apa yang berlaku.

Astu bila nak habis covid kalau macam ni https://t.co/g1HwcPhgEU

Takkan la dah 2 tahun covid-19, foreigner tak tau apa-apa, tak reti positif covid tu apa semua? Tak logik. https://t.co/R3JWi9kBfS

Y’all better not be blaming migrant workers all because of this video. I get that the frontliners are mad but think about it, If only proper care and instructions were given to these workers instead of mistreating them and leaving them in the dark. This would not happen . https://t.co/7EihcPsSgR

— Asian Persuasion 🏴 (@charmainetakagi) July 19, 2021

i know everyone was tired but was there really a need to act this way towards them…? it kinda hurts me to think about what if they genuinely didn’t get the sops bc of the language barrier and what if their employer(s) had something to do with this https://t.co/7p2hjKGE9g

Bukan itu sahaja, para netizen juga meluahkan rasa risau jika lebih ramai yang bersikap begini, maka kes penularan wabak COVID-19 ini tidak akan berjaya dikawal segera.

Untuk makluman, 199 kes kematian COVID-19 dilaporkan semalam termasuk 33 kes Brought-In-Dead (BID). Ini merupakan kes kematian harian tertinggi pernah dilaporkan di Malaysia.

Guna Gambar Solat Aidiladha Di Perlis Untuk Jual Produk, Laman Facebook Ini Cetus Perbalahan Netizen

Doktor Di China Mati Setelah Dijangkiti Wabak Monyet, Gejalanya Hampir Sama Dengan COVID-19

‘Kenapa Perlu Buang?’ – Lelaki Ini Terkejut Lihat Makanan Bantuan Orang Ramai Di Tong Sampah


Berkenan Sejak Remaja, Lee Chong Wei Kongsi Detik ‘Lemah Lutut’ Pertama Kali Jumpa Isteri

Jika anda merupakan salah seorang follower hero badminton negara kita, Lee Chong Wei di Instagram pasti anda mengetahui akan keunikan caption yang selalu digunakan beliau setiap kali membuat hantaran disana.

Sebelum ini, Chong Wei pernah membuat hantaran tentang tisu tandas ketika PKP mula-mula dilaksanakan beberapa bulan lalu. Caption-nya yang mengeluh dengan sikap rakyat Malaysia yang berebut-rebut membeli keperluan dapur ketika itu berjaya mencuri perhatian netizen yang membaca.

Kali ini, menuju ke pengakhiran PKP fasa keempat, Chong Wei sekali lagi menghiburkan pengikut-pengikutnya di Instagram dengan caption yang dibuatnya ketika membuat ucapan ulang tahun kelahiran buat isteri beliau Wong Mew Choo.

Dalam hantarannya di Instagram baru-baru ini, Chong Wei bukan saja mengucapkan selamat hari lahir tetapi turut berkongsi kenangan manis ketika pertama kali bertemu dengan bekas pemain badminton wanita nombor satu negara itu satu ketika dahulu.

Bercerita mengenai detik tersebut, beliau yang ketika itu hadir ke Kuala Lumpur dari Pulau Pinang bagi menghadiri pertandingan badminton seakan hilang arah buat seketika ketika pertama kali bertemu bidadari hidupnya itu.

Menurutnya, persediaan mental, taktikal, keadaan gelanggang dan pesanan motivasi daripada jurulatihnya  hilang dengan begitu sahaja selepas dia melihat kelibat Mew Choo di pertandingan itu.

“Semua persediaan masuk longkang bila dia (Chong Wei) melihat gadis berusia 14 tahun mewakili Selangor.

“Cara dia jalan masok court, stretching, warm up… So elegant, so pretty!

“Lemah terus lutut itu budak Penang,” cerita Chong Wei.

Bercerita lagi, Chong Wei ketika itu berniat untuk meminta nombor telefon gadis yang mencuri perhatiannya itu, namun sedar dia ditemani ayah dan abangnya di tepi gelanggang.

Tanpa berfikir panjang, cara terbaik untuk menarik perhatian crush beliau ketika itu menurutnya adalah dengan mempamerkan aksi terbaik dalam gelanggang.

“Setiap smash, drop, dive, chop yang dilakukan dalam pertandingan itu dilakukan demi mencuri perhatian dia.

“Dan setiap kali score, mata saya akan curi-curi melihat sekeliling dengan harapan dia melihat apa yang saya lakukan di dalam gelanggang,” kongsinya di Instagram.

“Budak mentah itu adalah saya dan bidadari di gelanggang ketika itu adalah isteri saya Wong Mew Choo.

“Selamat hari lahir buat isteri saya, yang melengkapkan definisi saya tentang kesempurnaan,” kongsi Chong Wei di Instagramnya.

Buat anda yang teringin untuk melihat kiriman asal yang dibuat Chong Wei dan mengikuti laman Instagram-nya, berikut adalah pautan kepada ucapan asal yang dibuat beliau kepada Isterinya baru-baru ini.

A long long time ago, there was this budak mentah kurus kering, umur 15 tahun, naik bus from Penang to KL for badminton competition. Penuh semangat to prove his worth, trying to barge his way into the national team set up. Little he knew in his first outing, he could only enter for mix double category, not his favored single category. Nevertheless, he was so pumped up to do well. Entering the hall to warm up, he was really focus. Eyes only on the title. Nothing else. Dlm otak nak menang jer, taktik lawan, strategi, wind draft, hall conditions, court sebelah maner lagi "Ong", dan pesanan motivasi coach. Hell, all those mental preparation went masok longkang when he saw a 14 years old girl wakil Selangor. Cara dia jalan masok court, stretching, warm up… So elegant, so pretty! Lemah terus lutut itu budak Penang. Nak mintak phone number but she was well protected by her sister and parents. He figured, the only way to win her attention was to win on court. In that competition, every smash, drop, dive, chop performed were to impress her and everytime he scores his eyes curi² scanned around hoping she was watching. The budak mentah is me, the angel in court of course is my wife @wongmewchoo. Happy birthday my dereast wife, my definition of perfection. I’m just so blessed to know you and be with you every since. To many birthdays to come. Thanks for everything. 那一年我15岁，第一次代表槟州到吉隆坡打比赛，还记得当时我是打混双，那场赛事还有谁一起比赛我几乎不记得了，但是却有一个女孩悄悄的走进了我的世界。 那次之后我就再也没有见过她，直到我进入国家队，上课的时候这个女孩就坐在我的前面，机会来了，经常性的我会'不小心' 忘记带东西，有时候笔，有时候书，总是找借口和她说话，但，她的家教很严格父母、姐姐经常在身边，我知道要真正得到她的注意，我只能在球场上证明自己！这招果然有效，哈哈！ 在国家队的日子，忙着比赛我错过了几次帮你庆生的机会，不过，我答应你往后余生每一年一定会陪你度过这个特别的日子。生日快乐，孩子的妈，我的爱人❤

A post shared by  Datuk Wira Lee Chong Wei (@leechongweiofficial) on May 1, 2020 at 5:46am PDT

Buat anda yang terlepas membaca kisah lucu Chong Wei membeli barang dapur sebelum ini, klik pautan di bawah untuk membaca perkongsian yang pernah kami siarkan sebelum ini.

Kisah Lucu Lee Chong Wei ‘Shopping’ Barang Dapur Buat Netizen Terhibur

Lee Chong Wei Kongsi Kisah ‘Rare’ Bagaimana Badminton Menyatukan Rakyat Malaysia

Lee Chong Wei Letak Jawatan Sebagai Pengarah Bersama Raj’s Banana Leaf


157 Penduduk Bajau Laut Masuk Islam Secara Sukarela Selepas Mendengar Perkongsian Ebit Lew

Rata-rata rakyat Malaysia pasti sudah mengenali usaha murni seorang pendakwah serta sukarelawan terkenal, Ustaz Ebit Lew di mana beliau sering dilihat melakukan aktiviti-aktivit kebajikan serta membantu rakyat yang memerlukan.

Baru-baru ini heboh di media sosial atas perkongsian beliau yang menunjukkan beliau telah berjaya membawa satu kampung berjumlah 157 orang dari suku Bajau Laut di Sabah untuk memeluk Islam.

Menerusi perkongsian tersebut, beliau turut menjelaskan bahawa seluruh penduduk tersebut telah tampil secara sukarela untuk memeluk islam.

“Seramai 157 orang mengucap syahadah. Ya Allah menangis saya hari ini gembira. Satu kampung memeluk Islam petang ini. Semuanya dengan rela tanpa paksaan memeluk Islam.

“Dari suku Bajau Laut atau gipsi laut. Mereka tinggal di dalam bot atau pondok kecil atas laut, menangis saya gembira,” kongsi beliau.

Ya Allah menangis saya hari ini gembira. Satu kampung memeluk Islam ptg ini. Semuanya dgn rela tanpa paksaan memeluk Islam.

Dari suku Bajau Laut atau gipsi laut. Mereka tinggal dlm bot atau pondok kecil atas laut. menangis saya gembira. pic.twitter.com/2jT3rmj3Wo

— Ustaz Ebit Lew (@Ebitlew_) January 31, 2021

Pada mulanya tujuan beliau ke sana adalah untuk menyalurkan bantuan kerana difahamkan kesemua penduduk di kawasan tersebut berada di dalam kesusahan serta terputus bekalan makanan.

Walaupun begitu, sewaktu beliau sedang memberi bantuan, ramai di antara mereka yang menanyakan tentang apa itu Tuhan serta siapa itu Tuhan.

“Tiba-tiba ramai tanya saya siapa tuhan. Tuhan tu apa. Saya terus sebak. Saya dengan penterjemah tanya pernah tak sesiapa terangkan tentang agama. Mereka jawab tiada dan kami tidak tahu. Tolong bagitahu kami.

“Saya terus sebak jadi saya kumpulkan semua dikeliling bot tadi. Mereka terus percaya. Saya ajar mereka syahadah. Inilah hari paling sedih serta gembira dalam hidup saya,” kongsi beliau di dalam untaian tersebut.

Dalam pada itu, beliau turut memberi jaminan bahawa beliau akan terus membantu dalam menyalurkan bantuan dalam bentuk makanan kepada seluruh penduduk di kampung tersebut.

Menerusi untaian tersebut, beliau turut merancang untuk membina sebuah sekolah serta mencari seorang guru agama bagi mendidik penduduk tersebut.

Baca perkongsian kami mengenai berita keprihatinan Ustaz Ebit Lew yang berjaya tular di Korea melalui pautan di bawah.

Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga

Ebit Lew Terima Lebih 40,000 Mesej Selepas Umum 100 Tablet Percuma Buat Pelajar

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


‘Berkeras’ Jual iPhone Tanpa Pengecas, Apple Didenda RM89 Juta Oleh Mahkamah Brazil

Sehingga ke hari ini, Apple masih kekal menjual peranti iPhone tanpa pengecas bersamanya. Hal ini sekaligus membuatkan beberapa negara di dunia yang tidak bersetuju cara penjualan peranti sebegini.

Terbaharu, Apple dilihat masih tetap berkeras dan meneruskan penjualan iPhone tanpa pengecas di Brazil walaupun sudah diharamkan berbuat sedemikian. Mahkamah Brazil kini memerintahkan Apple membayar denda ganti rugi sosial sebanyak $19 juta (~RM89 juta) kerana tidak memasukkan pengecas dalam kotak pembelian iPhone.

Mahkamah negeri Sao Paulo turut mengarahkan Apple untuk menyertakan pengecas bagi setiap penjualan iPhone di Brazil. Sementara itu, Apple dikatakan bakal membuat rayuan bagi keputusan itu yang mana sudah dilakukan seperti sebelum ini.

Sementara itu, terdapat laporan daripada media Brazil yang mengatakan Apple dijangka akan kembali menjual iPhone bersama pengecas dan menyediakan pengecas kepada semua rakyat Brazil yang membeli produk mereka selepas 13 Oktober 2020 lalu.

Namun, Apple masih kekal menawarkan iPhone yang dibeli tanpa pengecas di dalam kotaknya. Sudah beberapa kali mahkamah Brazil menfailkan saman terhadap Apple sebelum ini tetapi sepertinya syarikat gergasi itu tidak mengendahkan tekanan tersebut.


Kenali Pendekar Roda Dan Punca Mereka Berkerusi Roda

“Menurut World Health Organisation, lebih daripada 1 billion orang cacat di dunia ini. Dan 1% populasi dunia berkerusi roda.

Angka 1% itu kelihatan kecil bagi sesetengah pihak. Hakikatnya, lebih 65 juta orang di dunia ini perlu menggunakan kerusi roda untuk bergerak.” – petikan artikel Diyana AR di Vocket.

Pendekar roda, mereka tak ramai tapi mereka ada di sekeliling kita. Bagi yang tertanya-tanya mengapa mereka bergerak menggunakan kerusi roda manual (atau automatik), begini kisahnya.

First time morning walk with auto wheelchair So dapat follow strong wheeler and ikut long distance road Tapi walau macam mana pun tak boleh terlalu selesa sampai tinggalkan manual wheelchair Because I need to improve my endurance, cardio, strength etc #morningwalk #wheelchair #disability #ability #fun #disabled #strong #joy #bestrong #wheeler #ride #ontheroad #oscar #snsd #soshi #girlsgeneration #endurance

A post shared by  Diyana AR (@diyanaar) on Jan 29, 2018 at 3:54am PST

Dalam badan kita ada saraf tunjang yang bertindak seperti highway yang memberikan ‘jalan’ kepada otak untuk menyampaikan maklumat kepada anggota badan seperti tangan dan kaki.

Saraf utama ini berada di dalam tulang belakang kita. Jika highway itu terputus, terpotong atau ‘terkeluar dari landasan’ kerana kecederaan, maka maklumat tidak dapat disampaikan kepada anggota tersebut.

Otak beri isyarat untuk berjalan tetapi tersekat di pertengahan jalan kerana highway tersebut telah rosak akibat kecederaan.

Antara perkara yang menyebabkan kecederaan saraf tunjang (Spinal Cord Injury/SCI) adalah:

1. Kecederaan traumatik
Ia berlaku disebabkan oleh kemalangan seperti jatuh dari tempat tinggi, kemalangan melibatkan kenderaan, sukan dan rekreasi seperti paragliding, bungee jumping dan sukan ekstrim serta jenayah seperti tikaman, tusukan atau tembakan di bahagian belakang badan.

2. Kecederaan bukan traumatik
Kecederaan ini berpunca daripada penyakit. Contoh Spinal Tuberculosis, degenerative diseases, Multiple Sclerosis, Syringomellia, dan ketumbuhan atau tumor.

Kecederaan pula ada tahapnya, sama ada kecederaan penuh (complete injury) atau kecederaan tidak penuh (incomplete). Inilah yang menentukan sama ada mereka boleh berjalan kembali atau tidak.

Apa-apa pun miracle do happen, ‘kun fayakun’, sama-sama kita doa supaya mereka diberikan kesembuhan.

Mereka yang mengalami kecederaan di leher akan lumpuh di tangan dan kaki (teraplegia/quadriplegia), manakala kecederaan di paras pinggang ke bawah akan mengalami kelumpuhan di bahagian kaki.

Kalau nak diceritakan memang panjang perihal ini. Cukuplah masyarakat di luar sana tahu bahawa ‘Pendekar Roda’ itu wujud, cuma kadang-kala mereka jarang munculkan diri atas beberapa sebab.

Yalah, bukan senang nak guna kerusi roda di kawasan persekitaran yang tidak berapa mesra kepada mereka. Nak kayuh pun kena gunakan kekuatan tangan dan stamina.

Itu belum lagi skill atau kemahiran yang diperlukan untuk mengatasi tangga dan bonggol, buka dan tutup pintu dan cara masuk dan keluarkan kerusi roda ke dalam kereta dengan pantas. Tak semua kerusi roda itu ringan dan muat!

Kebanyakkan mereka yang mengalami kecederaan adalah golongan muda dan pertengahan yang mengalaminya akibat kemalangan atau jatuh ketika sedang bekerja, bersukan atau sebagainya.

Bukan senang nak teruskan hidup bertahun-tahun di atas kerusi roda. Mereka pernah melalui saat-saat sukar dalam hidup. Ada juga dikalangan mereka mengalami kemurungan (depression).

“Sebab tu aku cakap yang kau tak payah nak ‘acah-acah’ depression sebab kau tak layak pun nak depressed kalau banding dengan orang SCI… If you know what I mean.”

Apapun semoga Pendekar Roda terus tabah dan kuat untuk melalui saat-saat dalam kehidupan. Semoga kita lebih memahami dan menghormati mereka.

Tidak perlu ada diskriminasi terhadap mereka dan tidak perlu curi parking OKU! Anda bukan orang yang penting diri, bumi ini kita kongsi sama-sama.


Berkhatan Kini Lebih Selamat Dan Tidak Menyakitkan Dengan Adanya ‘Ismail Clamp’

Berkhatan adalah satu ‘acara’ yang tidak dapat dielakkan bagi kanak-kanak beragama Islam khususnya. Acara berkhatan yang dijalankan setiap tahun tidak kurang juga meriahnya. Ada kanak-kanak yang berkhatan secara berkumpulan, ada yang berkhatan secara individu di klinik yang menawarkan servis ini.

Cara untuk berkhatan juga sudah berlainan ketika ini. Jika dahulunya kita cuma berserah kepada pisau tajam tok mudim, kini sudah ada pula cara potongan dengan laser. Cuma baru-baru ini, ada kes yang tidak begitu menarik untuk didengar iaitu apabila sebahagian kepala kemaluan terpotong ketika berkhatan menggunakan kaedah laser ini.

Sebenarnya perkara seperti ini dapat dielakkan. Mungkin ralat berlaku kerana standard operation procedure (SOP) yang betul tidak diikuti. Tetapi terdapat satu kaedah yang mungkin ramai ibu bapa yang tidak tahu di mana terdapat satu kaedah berkhatan yang kurang menyakitkan dan selamat. Prosesnya pun cuma ambil masa kurang dari 10 minit.

Nampak seperti too good to be true bukan? Tetapi kaedah ini memang wujud. Ismail Clamp adalah produk untuk berkhatan yang sudah wujud sejak tahun 2006 lagi. Produk ini dihasilkan sendiri oleh Dr. Ismail yang ingin menjadikan proses berkhatan bukan lagi satu mimpi ngeri buat kanak-kanak.

Dr. Ismail Md Salleh adalah pengasas untuk produk Ismail Clamp ini. Dr. Ismail mendapat pendidikan tinggi di Univerisiti Malaya bagi jurusan Sarjana Muda Perubatan dan Pembedahan pada tahun 1984. Beliau kemudiannya berkhidmat selama beberapa tahun dalam angkatan tentera sebagai pegawai perubatan sebelum membuka Klinik Suria sekitar tahun 1994.

Tercetusnya idea untuk mencipta clamp ini adalah apabila ibu bapa bertanya kepada Dr. Ismail proses berkhatan yang kurang menyakitkan untuk anak-anak mereka. Selepas kerap menerima pertanyaan seperti ini, Dr. Ismail mula membuat penyelidikan yang teliti untuk mencipta clamp yang terbaik untuk proses berkhatan.

Sepanjang 7 tahun dari 1998-2005, beliau mengkaji dan mengambil pendekatan pelbagai kaedah berkhatan dari seluruh dunia termasuk menghantar penyelidikannya ke Eropah. Secara rasmi membuka syarikat DRIMS Trading Sdn Bhd pada April 2006 yang menjadi pengeluar tunggal bagi Produk Ismail clamp di pasaran.

Melalui penyelidikan yang teliti, Dr. Ismail berjaya mencipta satu alat yang sangat praktikal serta memudahkan lagi proses berkhatan. Setelah beberapa tahun beroperasi, rekaan Ismail Clamp juga telah berevolusi dan rekaan terkini Ismail Clamp adalah yang terbaik dan sudah pun dipatenkan untuk menembusi pasaran luar.

Kelebihan berkhatan menggunakan clamp ini pertamanya adalah faktor masa. Proses berkhatan menggunakan Ismail Clamp ini hanya mengambil masa 5-10 minit sahaja. Berbeza dengan proses berkhatan traditional yang mengambil masa lebih 20 minit untuk setiap pesakit.

Keduanya, satu lagi kelebihan berkhatan menggunakan clamp adalah pendarahan ketika proses berkhatan adalah pada kadar yang sangat minima. Apabila kurang pendarahan, trauma anak pun akan berkurangan dan anak pun akan lebih relaks ketika proses berkhatan berlangsung.

Cara penggunaannya juga mudah. Zakar anak yang akan berkhatan akan diukur terlebih dahulu untuk menentukan saiz clamp yang sesuai dipakai. Kaedah seterusnya ialah kulit di bahagian luar zakar akan diikat pada clamp ini dan hirisan akan dibuat hanya pada bahagian luar kulit ini. Untuk melihat dengan lebih kaedah sunatan menggunakan clamp ini, sila tekan di sini.

Insiden seperti terhiris bahagian lain pada zakar dapat dielakkan kerana hanya bahagian kulit luar yang akan dihiris. Lebih baik adalah tiada jahitan yang diperlukan. Clamp ini akan dibiarkan selama seminggu supaya zakar pulih sepenuhnya.

Daripada segi rekabentuk Clamp pula, ianya jauh lebih baik berbanding clamp lain yang ada di pasaran dan jika anda lihat clamp ini di depan mata sendiri, anda sendiri akan yakin dengan kualiti dan keselamatannya. Jika perlu dibandingkan dengan kaedah selain Clamp, berkhatan dengan kaedah Ismail Clamp jauh lebih mudah dan nampak kurang menakutkan.

Selain ianya selamat, kurang pendarahan dan tidak memerlukan jahitan, proses berkhatan ini yang cuma berlangsung selama 5-10 minit pastinya tidak memenatkan para doktor yang bertugas. Lebih-lebih lagi jika doktor perlu bertugas untuk majlis berkhatan secara beramai-ramai contohnya.

Seronoknya anak-anak yang berkhatan dengan cara ini boleh memakai seluar seperti biasa tanpa perlu risau tentang luka berkhatan mereka. Cuma janganlah mereka bermain sukan lasak sepanjang tempoh penyembuhan.

Ismail Clamp juga hadir dengan saiz untuk bayi dan kanak-kanak di bawah usia 5 tahun kerana adanya permintaan untuk bersunat pada usia ini. Cumanya mungkin mind set masyarakat kita yang menganggap bersunat lebih sesuai untuk anak-anak apabila mereka mencecah usia sekolah rendah. Namun, keistimewaan bersunat ketika bayi atau ketika anak masih kecil adalah mereka tidak akan ingat yang proses bersunat dan tempoh untuk recovery juga lebih cepat.

Di sini saya gabungkan kebaikan Ismail Clamp dalam satu perenggan. Keindahan berkhatan menggunakan Ismail Clamp adalah proses sunatan cuma ambil masa antara 5-10 minit, clamp yag berkualiti tinggi, tidak memerlukan jahitan, bekas hirisan juga lebih ‘cantik’, tidak menyakitkan, mengurangkan trauma pada anak dan yang paling penting, selamat serta dapat mengelakkan perkara tidak diingini berlaku.

Proses berkhatan menggunakan Ismail Clamp terbukti selamat dan sudah giat digunakan di selatan tanah air. Misi utama Ismail Clamp adalah untuk menjadi peneraju harga terendah bagi peranti perubatan (alat berkhatan) di Malaysia. Justeru itu, dengan harga RM35-RM40 (bergantung kepada saiz), ianya satu pelaburan terbaik untuk anak anda.

Kini pihak Ismail Clamp sedang membuat promosi untuk menggalakkan lebih ramai anak-anak berkhatan menggunakan kaedah clamp ini. Ismail Clamp menawarkan harga berpatutan serendah RM30/piece untuk setiap saiz clamp; harga termurah jika perlu dibandingkan dengan harga clamp lain yang ada di pasaran ketika ini.

Berkhatan cuma sekali seumur hidup. Ini adalah kaedah berkhatan yang terbaik ditambah lagi dengan keselesaan yang bakal anak anda dapat sepanjang tempoh penyembuhan. Untuk bertanya bagaimana mendapatkan produk Ismail clamp di pasaran boleh klik di sini dan untuk sebarang pertanyaan lanjut atau ingin membuat pesanan produk, boleh dibuat melalui email [email protected] atau WhatsApp +6012-8222142.


Berkhemah Atas Awan Di Phu Thap Boek, Thailand

Thailand merupakan destinasi paling digemari di Asia, turut tidak terkecuali adalah pelancong dari Malaysia. Pada tahun 2005, ibu negara Thailand, Bangkok pernah mencapai lebih dari 11 juta pelancong. Memang sungguh sawadikap!

Ramai di antara kawan-kawan saya yang pernah travel ke Thailand dan akhirnya jatuh cinta terus dengan negara itu. Kalau anda juga mengalami simptom yang sama, inilah tandanya anda mesti berkunjung lagi ke negara Gajah Putih dan meneroka lebih banyak tempat-tempat baru.

Oleh kerana Krabi dan Phuket sudah terlalu mainstream, kami mencadangkan anda mencuba sesuatu yang baru pula. Iaitu berkhemah di puncak bukit di Phu Thap Boek, memang terbaik! Gunung ini juga digelar sebagai ‘lautan kabus’.

Phu Thap Boek, ini terletak di daerah Phetchabun iatu kira-kira 400 kilometer dari Bangkok. Lokasi yang ideal buat para pencinta alam semulajadi, di sini anda dapat menikmati permandang menghijau yang sungguh menyegarkan. Mana tidaknya, Phu Thap Boek bercuaca dingin sepanjang tahun.

Selain daripada dihiasi permandangan yang super memukau, di Phu Thap Boek, Phetchabun juga terdapat ladang kobis yang terbesar di Thailand. Jika anda merancang untuk datang ke sini, anda dinasihati untuk menghubungi pihak pengurusan terlebih dahulu kerana kebiasaannya tempat ini dipenuhi pelancong pada setiap hujung minggu.

Lokasi dan alamat: Mu 14, Wang Ban, Lom Kao, Phetchaboon 67120 Thailand.
No Telefon: +66816800223, +6656709026
Waktu Operasi: 6 pagi hingga 6 petang.

Psst: Pergi secara berjemaah mungkin idea yang sangat baik. Jangan lupa beritahu kawan dan jiran sebelah rumah sekali!


Berkhidmat Lebih 10 Tahun, Netizen Puji Majikan Hadiahkan Proton Saga Buat Pekerja Indonesia

Ada sebahagian syarikat yang memberikan hadiah kepada para pekerjanya sebagai satu tanda penghargaan buat mereka yang sanggup bersama-sama membangunkan dan mempertahankan syarikat.

Dalam satu perkongsian video TikTok @kedaibaju7, seorang pekerja Indonesia syarikat itu yang dikenali sebagai Cahyo Yan telah diminta datang ke sebuah pusat pameran dan jualan PROTON.

Setibanya di sana, Cahyo terkejut apabila mengetahui pihak majikan menghadiahkannya sebuah kereta Proton Saga yang mempunyai hiasan reben yang ada di situ.

Cahyo dalam keadaan terpinga-pinga terus tunduk menutup mukanya di atas hud kereta kerana berasa sebak tidak menyangka mendapat kejutan hadiah itu.

🚗🚗🎁🎁TAHNIAH di ucapkan kpd STAFF kami Cahyo Yan yang telah lama berkhidmat lebih 10tahun dgn company ini..🎁🎁🚗🚗 Kami Keluarga Besar Millionaire Design Trading Kedai Baju menghargai Jasa2 anda..BERKERJA lah dgn baik Dan tekun…💪💪Menjadi contoh yang terbaik kpd staff2 yang lain.. TERIMA KASIH kpd Boss Dan Madam Tin Tin Jutawan atas PENGHARGAAN ini..🤩🥰

♬ original sound – bellestrelle – bellestrelle

Memetik Waupost, Vivi, seorang jurujual jenama Proton itu memberitahu bahawa ada pelanggan (majikan Cahyo) telah mengenalinya terlebih dahulu di media sosial. Kemudian pelanggannya itu bertanya sama ada terdapat Proton Saga yang masih dalam stok.

Oleh kerana Cahyo bukan warganegara Malaysia, agak sukar baginya untuk memohon pinjaman untuk membeli kereta, jadi majikannya mengambil keputusan membelinya sendiri pada harga sekitar RM40,000.

Tambah Vivi lagi, majikan Cahyo sangat berbangga dengannya kerana telah berkhidmat selama lebih 10 tahun di syarikat pakaian tersebut. Jadi sudah tiba masanya untuk beliau memberikan hadiah kepada Cahyo sebagai tanda penghargaan.

Perkongsian video-video detik menyentuh hati itu meraih pujian daripada netizen. Ramai mengucapkan tahniah dan terima kasih kepada majikan Cahyo kerana menjadi bos yang baik dan sangat menghargai pekerjanya.

Tambah netizen lagi, majikan seperti ini sepatutnya menjadi contoh baik kepada majikan-majikan yang lain.

Pada masa sama ia dapat tingkatkan motivasi pekerja untuk terus mengekal prestasi kerja yang baik pada masa akan datang.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.